P6_TA(2006)0517

Κανόνες συμμετοχής στο 7ο πρόγραμμα-πλαίσιο της Ευρατόμ (2007-2011), διάδοση των ερευνητικών αποτελεσμάτων *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού (Ευρατόμ) του Συμβουλίου με τον οποίο καθορίζονται οι κανόνες συμμετοχής επιχειρήσεων, ερευνητικών κέντρων και πανεπιστημίων στις δράσεις που αναλαμβάνονται βάσει του έβδομου προγράμματος-πλαισίου της Ευρωπαϊκής Κοινότητας Ατομικής Ενέργειας και οι κανόνες διάδοσης των ερευνητικών αποτελεσμάτων (2007-2011) (COM(2006)0042 — C6-0080/2006 — 2006/0014(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2006)0042) [1],

- έχοντας υπόψη τα άρθρα 7 και 10 της Συνθήκης Ευρατόμ σύμφωνα με τα οποία κλήθηκε από το Συμβούλιο να γνωμοδοτήσει (C6-0080/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Βιομηχανίας, Έρευνας και Ενέργειας και τη γνωμοδότηση της Επιτροπής Προϋπολογισμών (Α6-0305/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 119, δεύτερο εδάφιο, της Συνθήκης Eυρατόμ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει την θέση του Κοινοβουλίου στο Συμβούλιο και την Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 39

Αιτιολογική σκέψη 3α (νέα)

| (3α) Στην επεξεργασία των εμπιστευτικών δεδομένων εφαρμόζεται όλη η σχετική κοινοτική νομοθεσία, συμπεριλαμβανομένων των εσωτερικών κανόνων των θεσμικών οργάνων, όπως η απόφαση 2001/844/ΕΚ, ΕΚΑΧ, Ευρατόμ της Επιτροπής, της 29ης Νοεμβρίου 2001 [2], για την τροποποίηση του εσωτερικού κανονισμού της όσον αφορά τις διατάξεις περί ασφαλείας. |

Τροπολογία 40

Αιτιολογική σκέψη 4

(4) Οι κανόνες συμμετοχής επιχειρήσεων, ερευνητικών κέντρων και πανεπιστημίων θα πρέπει να παρέχουν ένα συνεπές και διαφανές πλαίσιο το οποίο θα διασφαλίζει την αποτελεσματική εφαρμογή του έβδομου προγράμματος-πλαισίου και θα διευκολύνει την πρόσβαση όλων των συμμετεχόντων. | (4) Οι κανόνες συμμετοχής επιχειρήσεων, ερευνητικών κέντρων και πανεπιστημίων θα πρέπει να παρέχουν ένα συνεπές, πλήρες και διαφανές πλαίσιο το οποίο θα διασφαλίζει την πλέον αποτελεσματική εφαρμογή, λαμβάνοντας υπόψη την ανάγκη για εύκολη πρόσβαση όλων των συμμετεχόντων μέσω απλουστευμένων διαδικασιών, σύμφωνα με την αρχή της αναλογικότητας. |

Τροπολογία 41

Αιτιολογική σκέψη 4α (νέα)

| (4α) Οι κανόνες πρέπει επίσης να διευκολύνουν την εκμετάλλευση της διανοητικής ιδιοκτησίας την οποία έχει παραγάγει συμμετέχων, λαμβάνοντας επίσης υπόψη τον τρόπο με τον οποίο ο συμμετέχων μπορεί να έχει οργανωθεί διεθνώς, προστατεύοντας παράλληλα τα έννομα συμφέροντα των λοιπών συμμετεχόντων και της Κοινότητας. |

Τροπολογία 42

Αιτιολογική σκέψη 7

(7) Είναι συνεπώς σκόπιμο να επιτραπεί η συμμετοχή όχι μόνο νομικών προσώπων, εφόσον αυτά έχουν την ικανότητα να είναι υποκείμενα δικαιωμάτων και υποχρεώσεων, αλλά και φυσικών προσώπων. Με την παροχή δυνατότητας συμμετοχής στα φυσικά πρόσωπα θα διασφαλιστεί ότι η δημιουργία και η ανάπτυξη της επιστημονικής αριστείας και ικανότητας δεν περιορίζονται στη χρηματοδότηση από την Κοινότητα έργων διεξαγόμενων από νομικά μόνο πρόσωπα, θα κατοχυρωθεί δε η συμμετοχή ΜΜΕ που δεν είναι νομικά πρόσωπα. | Διαγράφεται |

Τροπολογία 43

Αιτιολογική σκέψη 9

(9) Θα ήταν σκόπιμο να παρέχεται δυνατότητα συμμετοχής σε οιαδήποτε νομική οντότητα όταν και αφού έχουν εκπληρωθεί οι ελάχιστες προϋποθέσεις συμμετοχής. Η υπέρβαση του ελάχιστου απαιτούμενου αριθμού συμμετεχόντων θα πρέπει να διασφαλίζει την αποτελεσματική υλοποίηση της εκάστοτε έμμεσης δράσης. | (9) Θα ήταν σκόπιμο να παρέχεται δυνατότητα συμμετοχής σε οιαδήποτε νομική οντότητα όταν και αφού έχουν εκπληρωθεί οι ελάχιστες προϋποθέσεις συμμετοχής. Η υπέρβαση του ελάχιστου απαιτούμενου αριθμού συμμετεχόντων θα πρέπει να διασφαλίζει την αποτελεσματική υλοποίηση της εκάστοτε έμμεσης δράσης. |

Τροπολογία 44

Αιτιολογική σκέψη 11α (νέα)

| (11α) Σύμφωνα με το άρθρο 198 της Συνθήκης, οι νομικές οντότητες των μη ευρωπαϊκών εδαφών των κρατών μελών, που υπόκεινται στη δικαιοδοσία τους, είναι επιλέξιμες για συμμετοχή στο έβδομο πρόγραμμα πλαίσιο. |

Τροπολογία 45

Αιτιολογική σκέψη 12α (νέα)

| (12α) Προς όφελος των συμμετεχόντων, είναι σκόπιμο να γίνει αποτελεσματική και ομαλή μετάβαση από το σύστημα υπολογισμού δαπανών που χρησιμοποιήθηκε στο έκτο πρόγραμμα-πλαίσιο. Η διαδικασία παρακολούθησης του έβδομου προγράμματος-πλαισίου πρέπει, επομένως, να καλύπτει τις δημοσιονομικές επιπτώσεις αυτής της αλλαγής, ιδίως όσον αφορά τις συνέπειές της στον διοικητικό φόρτο των συμμετεχόντων. |

Τροπολογία 46

Αιτιολογική σκέψη 13

(13) Η Επιτροπή είναι απαραίτητο να θεσπίσει περαιτέρω κανόνες και διαδικασίες, πέραν εκείνων που προβλέπονται στον δημοσιονομικό κανονισμό και στους κανόνες εφαρμογής του, για την υποβολή, την αξιολόγηση και την επιλογή προτάσεων και την κατακύρωση συμβάσεων. Θα πρέπει ιδίως να καθορισθούν οι κανόνες που διέπουν τη χρησιμοποίηση ανεξάρτητων εμπειρογνωμόνων. | (13) Η Επιτροπή είναι απαραίτητο να θεσπίσει περαιτέρω κανόνες και διαδικασίες, πέραν εκείνων που προβλέπονται στον δημοσιονομικό κανονισμό και στους κανόνες εφαρμογής του και στον παρόντα κανονισμό, για την υποβολή, την αξιολόγηση και την επιλογή προτάσεων και την ανάθεση επιχορηγήσεων, καθώς και τις διαδικασίες προσβολής για τους συμμετέχοντες. Θα πρέπει ιδίως να καθορισθούν οι κανόνες που διέπουν τη χρησιμοποίηση ανεξάρτητων εμπειρογνωμόνων. |

Τροπολογία 47

Αιτιολογική σκέψη 14

(14) Η Επιτροπή είναι απαραίτητο να θεσπίσει περαιτέρω κανόνες και διαδικασίες, πέραν εκείνων που προβλέπονται στον δημοσιονομικό κανονισμό και στους κανόνες εφαρμογής του, για την αξιολόγηση της νομικής και οικονομικής βιωσιμότητας των συμμετεχόντων στις έμμεσες δράσεις που αναλαμβάνονται βάσει του έβδομου προγράμματος-πλαισίου. | (14) Η Επιτροπή είναι απαραίτητο να θεσπίσει περαιτέρω κανόνες και διαδικασίες, πέραν εκείνων που προβλέπονται στον δημοσιονομικό κανονισμό και στους κανόνες εφαρμογής του, για την αξιολόγηση της νομικής και οικονομικής βιωσιμότητας των συμμετεχόντων στις έμμεσες δράσεις που αναλαμβάνονται βάσει του έβδομου προγράμματος-πλαισίου. Οι εν λόγω κανόνες πρέπει να βρίσκουν την ορθή ισορροπία μεταξύ της προστασίας των οικονομικών συμφερόντων της Κοινότητας και της απλούστευσης και διευκόλυνσης της συμμετοχής των νομικών προσώπων στο πρόγραμμα-πλαίσιο. |

Τροπολογία 48

Αιτιολογική σκέψη 15

(15) Στο πλαίσιο αυτό, ο δημοσιονομικός κανονισμός και οι κανόνες εφαρμογής του, θα διέπουν μεταξύ άλλων την προστασία των οικονομικών συμφερόντων της Κοινότητας, την καταπολέμηση των κρουσμάτων παρατυπίας και απάτης, τις διαδικασίες ανάκτησης ποσών οφειλόμενων στην Επιτροπή, τους όρους αποκλεισμού από τις διαδικασίες σύναψης συμβάσεων και παραχώρησης επιχορηγήσεων και τις σχετικές κυρώσεις, καθώς και τους λογιστικούς και άλλους ελέγχους και εξακριβώσεις που διενεργούν η Επιτροπή και το Ελεγκτικό Συνέδριο, κατ' εφαρμογή του άρθρου 160 Γ της συνθήκης. | (15) Στο πλαίσιο αυτό, ο δημοσιονομικός κανονισμός και οι κανόνες εφαρμογής του και ο κανονισμός (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων [3], θα διέπουν μεταξύ άλλων την προστασία των οικονομικών συμφερόντων της Κοινότητας, την καταπολέμηση των κρουσμάτων παρατυπίας και απάτης, τις διαδικασίες ανάκτησης ποσών οφειλόμενων στην Επιτροπή, τους όρους αποκλεισμού από τις διαδικασίες σύναψης συμβάσεων και παραχώρησης επιχορηγήσεων και τις σχετικές κυρώσεις, καθώς και τους λογιστικούς και άλλους ελέγχους και εξακριβώσεις που διενεργούν η Επιτροπή και το Ελεγκτικό Συνέδριο, κατ' εφαρμογή του άρθρου 160 Γ της Συνθήκης. |

Τροπολογία 49

Αιτιολογική σκέψη 15α (νέα)

| (15α) Είναι απαραίτητο η χρηματοδοτική συνεισφορά της Κοινότητας να φθάνει στους συμμετέχοντες χωρίς αδικαιολόγητη καθυστέρηση. |

Τροπολογία 50

Αιτιολογική σκέψη 17

(17) Η Επιτροπή θα πρέπει να παρακολουθεί την υλοποίηση τόσο των έμμεσων δράσεων που αναλαμβάνονται βάσει του έβδομου προγράμματος-πλαισίου όσο και του ίδιου του έβδομου προγράμματος-πλαισίου και των ειδικών του προγραμμάτων. | (17) Η Επιτροπή θα πρέπει να παρακολουθεί την υλοποίηση τόσο των έμμεσων δράσεων που αναλαμβάνονται βάσει του έβδομου προγράμματος-πλαισίου όσο και του ίδιου του έβδομου προγράμματος-πλαισίου και των ειδικών του προγραμμάτων. Προκειμένου να εξασφαλισθεί η ουσιαστική και συνεπής παρακολούθηση και αξιολόγηση της υλοποίησης των έμμεσων δράσεων, η Επιτροπή πρέπει να συγκροτήσει και να διατηρεί κατάλληλο σύστημα πληροφοριών. |

Τροπολογία 51

Αιτιολογική σκέψη 17α (νέα)

| (17α) Το έβδομο πρόγραμμα-πλαίσιο πρέπει να αντανακλά και να προάγει τις γενικές αρχές που περιλαμβάνονται στη Χάρτα του ερευνητή και στον κώδικα δεοντολογίας για την πρόσληψη ερευνητών, σεβόμενο ταυτόχρονα τον εθελοντικό χαρακτήρα τους. |

Τροπολογία 52

Αιτιολογική σκέψη 19

(19) Οι κανόνες αυτοί θα πρέπει επίσης να διασφαλίζουν την πρόσβαση των συμμετεχόντων στις πληροφορίες που συνεισφέρουν στο έργο και στις γνώσεις που προκύπτουν από τις ερευνητικές εργασίες που διεξάγονται στο πλαίσιο του έργου στον βαθμό που είναι απαραίτητες για την εκτέλεση των ερευνητικών εργασιών ή για την αξιοποίηση των παραγόμενων γνώσεων, και παράλληλα να κατοχυρώνουν τα δικαιώματα των εχόντων την κυριότητα δια- νοητικής ιδιοκτησίας. | (19) Οι κανόνες αυτοί θα πρέπει επίσης να διασφαλίζουν την πρόσβαση των συμμετεχόντων και, εφόσον απαιτείται, των συνδεδεμένων οντοτήτων τους που είναι εγκατεστημένες σε κράτος μέλος ή σε συνδεδεμένη χώρα στις πληροφορίες που συνεισφέρουν στο έργο και στις γνώσεις που προκύπτουν από τις ερευνητικές εργασίες που διεξάγονται στο πλαίσιο του έργου στον βαθμό που είναι απαραίτητες για την εκτέλεση των ερευνητικών εργασιών ή για την αξιοποίηση των παραγόμενων γνώσεων, και παράλληλα να κατοχυρώνουν τα δικαιώματα των εχόντων την κυριότητα διανοητικής ιδιοκτησίας. |

Τροπολογία 53

Αιτιολογική σκέψη 20

(20) Η υποχρέωση ορισμένων συμμετεχόντων να επωμίζονται οικονομική ευθύνη για εταίρους τους που ανήκουν στην ίδια κοινοπραξία, η οποία είχε καθιερωθεί βάσει του έκτου προγράμματος-πλαισίου, θα καταργηθεί. Ανάλογα με το επίπεδο του κινδύνου μη ανάκτησης ποσών, δύναται να παρακρατείται μέρος της κοινοτικής χρηματοδοτικής συνεισφοράς προς κάλυψη των ποσών που οφείλονται και δεν επιστρέφονται από ασυνεπείς ως προς τις υποχρεώσεις τους εταίρους. Οι συμμετέχοντες που θα ήταν υποχρεωμένοι να καλύψουν την οικονομική ευθύνη άλλων συμμετεχόντων θα συνεισφέρουν στην αποφυγή του κινδύνου, η δε συνεισφορά αυτή θα παρακρατείται από την Επιτροπή κατά τον χρόνο πραγματοποίησης των πληρωμών. | (20) Η υποχρέωση ορισμένων συμμετεχόντων να επωμίζονται οικονομική ευθύνη για εταίρους τους που ανήκουν στην ίδια κοινοπραξία, η οποία είχε καθιερωθεί βάσει του έκτου προγράμματος-πλαισίου, θα καταργηθεί. Στη συνάρτηση αυτή πρέπει να συσταθεί ταμείο εγγυήσεων των συμμετεχόντων, υπό τη διαχείριση της Επιτροπής, προς κάλυψη των ποσών που οφείλονται και δεν επιστρέφονται από ασυνεπείς ως προς τις υποχρεώσεις τους εταίρους. Η προσέγγιση αυτή θα προωθήσει την απλούστευση και θα διευκολύνει τη συμμετοχή, προστατεύοντας ταυτόχρονα τα οικονομικά συμφέροντα της Κοινότητας με τον αρμόζοντα τρόπο για το πρόγραμμα-πλαίσιο. |

Τροπολογία 55

Άρθρο 2, σημεία (1) έως (3)

| (- 1)"νομική οντότητα": κάθε φυσικό πρόσωπο, ή κάθε νομικό πρόσωπο που έχει συσταθεί δυνάμει του εθνικού δικαίου του τόπου εγκατάστασής του ή δυνάμει του κοινοτικού ή του διεθνούς δικαίου, το οποίο διαθέτει νομική προσωπικότητα και δύναται, ενεργώντας εξ ιδίου ονόματος, να ασκεί δικαιώματα και να αναλαμβάνει υποχρεώσεις. Στην περίπτωση των φυσικών προσώπων, οι αναφορές στον τόπο εγκατάστασης λογίζονται ως αναφορές στον τόπο συνήθους κατοικίας· |

| (- 1α)"συνδεδεμένη οντότητα": κάθε νομική οντότητα που τελεί υπό άμεσο ή έμμεσο έλεγχο συμμετέχοντος ή υπό τον ίδιο άμεσο ή έμμεσο έλεγχο με τον συμμετέχοντα, ο οποίος έλεγχος φέρει οποιαδήποτε από τις μορφές που καθορίζονται στο άρθρο 6, παράγραφος 2· |

| (- 1β)"δίκαιοι και εύλογοι όροι": κατάλληλοι όροι μεταξύ άλλων ενδεχόμενοι οικονομικοί όροι λαμβανομένων υπόψη των ειδικών συνθηκών του αιτήματος πρόσβασης, παραδείγματος χάριν η πραγματική ή η δυνητική αξία των νέων ή των προϋπαρχόντων στοιχείων για τα οποία ζητείται η πρόσβαση ή/και το πεδίο εφαρμογής, η διάρκεια ή άλλα χαρακτηριστικά της προβλεπόμενης χρήσης· |

(1)"νέα στοιχεία": τα αποτελέσματα και οι πληροφορίες που προκύπτουν από δράσεις, ανεξαρτήτως εάν δύνανται ή όχι να τύχουν προστασίας, συμπεριλαμβανομένων των δικαιωμάτων δημιουργού και συγγενικών δικαιωμάτων, δικαιωμάτων επί σχεδίων και υποδειγμάτων, δικαιωμάτων ευρεσιτεχνίας, δικαιωμάτων επί φυτικών ποικιλιών, ή άλλων συναφών μορφών προστασίας· | (1)"νέα στοιχεία": τα αποτελέσματα, συμπεριλαμβανομένων των πληροφοριών, ανεξαρτήτως του εάν δύνανται ή όχι να τύχουν προστασίας, που προκύπτουν από τη συγκεκριμένη έμμεση δράση. Στα αποτελέσματα αυτά περιλαμβάνονται τα δικαιώματα δημιουργού και συγγενικών δικαιωμάτων, τα δικαιώματα επί σχεδίων και υποδειγμάτων, τα δικαιώματα ευρεσιτεχνίας, τα δικαιώματα επί φυτικών ποικιλιών, ή άλλες συναφείς μορφές προστασίας· |

(2)"προϋπάρχοντα στοιχεία": οι πληροφορίες που κατέχουν οι συμμετέχοντες πριν από την προσχώρησή τους στη συμφωνία επιχορήγησης, καθώς και τα δικαιώματα δημιουργού ή άλλα δικαιώματα διανοητικής ιδιοκτησίας επί των πληροφοριών αυτών για την κατοχύρωση των οποίων έχουν κατατεθεί αιτήσεις πριν από την προσχώρηση των συμμετεχόντων στη συμφωνία επιχορήγησης, τα οποία είναι αναγκαία για την εκτέλεση της εκάστοτε δράσης ή για την αξιοποίηση των αποτελεσμάτων της· | (2)"προϋπάρχοντα στοιχεία": οι πληροφορίες που κατέχουν οι συμμετέχοντες πριν από την προσχώρησή τους στη συμφωνία επιχορήγησης, καθώς και τα δικαιώματα δημιουργού ή άλλα δικαιώματα διανοητικής ιδιοκτησίας επί των πληροφοριών αυτών για την κατοχύρωση των οποίων έχουν κατατεθεί αιτήσεις πριν από την προσχώρηση των συμμετεχόντων στη συμφωνία επιχορήγησης, τα οποία είναι αναγκαία για την εκτέλεση της εκάστοτε δράσης ή για την αξιοποίηση των αποτελεσμάτων της· |

| (2α)"συμμετέχων": νομική οντότητα που συνεισφέρει σε μια έμμεση δράση και έχει δικαιώματα και υποχρεώσεις έναντι της Κοινότητας δυνάμει του παρόντος κανονισμού· |

(3)"ερευνητικός οργανισμός": μη κερδοσκοπικός οργανισμός που έχει ως κύριο σκοπό τη διενέργεια επιστημονικής ή τεχνικής έρευνας· | (3)"ερευνητικός οργανισμός": νομική οντότητα που έχει συσταθεί ως μη κερδοσκοπικός οργανισμός του οποίου ένας από τους κύριους σκοπούς είναι η διενέργεια έρευνας ή τεχνολογικής ανάπτυξης· |

Τροπολογία 56

Άρθρο 8, δεύτερο εδάφιο

Η πρώτη παράγραφος δεν έχει εφαρμογή στις δράσεις συντονισμού ερευνητικών δραστηριοτήτων. | Το πρώτο εδάφιο δεν εφαρμόζεται στις δράσεις των οποίων σκοπός είναι ο συντονισμός ερευνητικών δραστηριοτήτων. |

Τροπολογία 57

Άρθρο 12, παράγραφος 2, εδάφιο 1α (νέο)

| Οι προσκλήσεις υποβολής προτάσεων πρέπει να έχουν σαφείς στόχους προκειμένου να αποφεύγονται οι άσκοπες αιτήσεις υποψηφίων. |

Τροπολογία 58

Άρθρο 14

Αξιολόγηση, επιλογή και κατακύρωση | Αρχές αξιολόγησης και κριτήρια επιλογής και κατακύρωσης |

1. Η Επιτροπή αξιολογεί όλες τις προτάσεις που υποβάλλονται κατόπιν πρόσκλησης υποβολής προτάσεων, με βάση τις αρχές αξιολόγησης και τα κριτήρια επιλογής και κατακύρωσης που καθορίζονται σε κάθε ειδικό πρόγραμμα και πρόγραμμα εργασίας. | 1. Η Επιτροπή αξιολογεί όλες τις προτάσεις που υποβάλλονται κατόπιν πρόσκλησης υποβολής προτάσεων, με βάση τις αρχές αξιολόγησης και τα κριτήρια επιλογής και κατακύρωσης. |

| Χρησιμοποιούνται τα εξής κριτήρια: α)η επιστημονική και η τεχνολογική αριστεία καθώς και ο βαθμός καινοτομίας·β)η ικανότητα επιτυχούς εκτέλεσης της έμμεσης δράσης και διασφάλισης αποτελεσματικής διαχείρισής της, εκπεφρασμένη σε πόρους και επαγγελματικά προσόντα, ιδίως σε ό,τι αφορά την οργανωτική δομή που καθορίζεται από τους συμμετέχοντες·γ)η καταλληλότητα σε σχέση με τους στόχους του ειδικού προγράμματος·δ)η κρίσιμη μάζα των κινητοποιούμενων πόρων και η συμβολή τους στις κοινοτικές πολιτικές·ε)η ποιότητα του σχεδίου αξιοποίησης και διάδοσης των στοιχείων, οι προοπτικές προαγωγής των καινοτομιών και τα σαφή σχέδια για τη διαχείριση της διανοητικής ιδιοκτησίας. |

Το πρόγραμμα εργασίας δύναται να καθορίζει ειδικότερα κριτήρια ή να παρέχει διευκρινίσεις ως προς τον τρόπο εφαρμογής των κριτηρίων. | Σε αυτό το πλαίσιο, τα προγράμματα εργασίας θα προσδιορίζουν τα κριτήρια αξιολόγησης και επιλογής και ενδέχεται να προσθέτουν επιπλέον απαιτήσεις, συντελεστές στάθμισης και κατώτατα όρια ή να παρέχουν διευκρινίσεις ως προς τον τρόπο εφαρμογής των κριτηρίων. |

2. Προτάσεις οι οποίες αντιβαίνουν στις θεμελιώδεις αρχές δεοντολογίας ή δεν πληρούν τις προϋποθέσεις που καθορίζονται στο ειδικό πρόγραμμα, στο πρόγραμμα εργασίας ή στην πρόσκληση υποβολής προτάσεων δεν επιλέγονται. Οι προτάσεις αυτές δύναται να αποκλειστούν σε οιοδήποτε στάδιο των διαδικασιών αξιολόγησης, επιλογής και κατακύρωσης. | 2. Προτάσεις οι οποίες αντιβαίνουν στις θεμελιώδεις αρχές δεοντολογίας ή δεν πληρούν τις προϋποθέσεις που καθορίζονται στο ειδικό πρόγραμμα, στο πρόγραμμα εργασίας ή στην πρόσκληση υποβολής προτάσεων δεν επιλέγονται. Οι προτάσεις αυτές είναι δυνατόν να αποκλείονται σε οιοδήποτε στάδιο των διαδικασιών αξιολόγησης, επιλογής και κατακύρωσης. |

3. Οι προτάσεις επιλέγονται βάσει των αποτελεσμάτων της αξιολόγησης. | 3. Οι προτάσεις ταξινομούνται βάσει των αποτελεσμάτων της αξιολόγησης. Οι αποφάσεις χρηματοδότησης λαμβάνονται βάσει της ταξινόμησης. |

Τροπολογία 59

Άρθρο 15

1. Η Επιτροπή εκδίδει και δημοσιεύει τους κανόνες που διέπουν τη διαδικασία υποβολής προτάσεων, καθώς και τις αντίστοιχες διαδικασίες αξιολόγησης, επιλογής και κατακύρωσης. Ειδικότερα, η Επιτροπή καθορίζει λεπτομερείς κανόνες για τη διαδικασία υποβολής δύο σταδίων, και κανόνες για τη διαδικασία αξιολόγησης δύο σταδίων. | 1. Όταν η πρόσκληση υποβολής προτάσεων προβλέπει διαδικασία αξιολόγησης δύο σταδίων, μόνον οι προτάσεις που επιλέγονται κατά το πρώτο στάδιο, το οποίο περιλαμβάνει αξιολόγηση βάσει περιορισμένης δέσμης κριτηρίων, προκρίνονται για περαιτέρω αξιολόγηση. |

2. Όταν η πρόσκληση υποβολής προτάσεων προβλέπει διαδικασία υποβολής δύο σταδίων, μόνον οι προτάσεις που ικανοποιούν τα κριτήρια αξιολόγησης που εφαρμόζονται κατά το πρώτο στάδιο θα υποβάλλονται στην πλήρη μορφή τους κατά το δεύτερο στάδιο. | 2. Όταν η πρόσκληση υποβολής προτάσεων προβλέπει διαδικασία υποβολής δύο σταδίων, μόνον οι αιτούντες των οποίων οι προτάσεις αξιολογούνται επιτυχώς κατά το πρώτο στάδιο πρέπει να υποβάλλουν πλήρη πρόταση κατά το δεύτερο στάδιο. |

| Όλοι οι αιτούντες ενημερώνονται ταχέως για τα αποτελέσματα του πρώτου σταδίου της αξιολόγησης. |

3. Όταν η πρόσκληση υποβολής προτάσεων προβλέπει διαδικασία αξιολόγησης δύο σταδίων, μόνον οι προτάσεις που επιλέγονται κατά το πρώτο στάδιο, το οποίο περιλαμβάνει αξιολόγηση βάσει περιορισμένης δέσμης κριτηρίων, θα προκρίνονται στο δεύτερο στάδιο αξιολόγησης. | 3. Η Επιτροπή εκδίδει και δημοσιεύει τους κανόνες που διέπουν τη διαδικασία υποβολής προτάσεων, καθώς και τις αντίστοιχες διαδικασίες αξιολόγησης, επιλογής και κατακύρωσης και δημοσιεύει οδηγούς για τον αιτούντα που περιλαμβάνουν και κατευθυντήριες γραμμές για τους αξιολογητές. Ειδικότερα, η Επιτροπή θεσπίζει λεπτομερείς κανόνες για τη διαδικασία υποβολής δύο σταδίων (μεταξύ άλλων, όσον αφορά το πεδίο εφαρμογής και τη φύση της πρότασης πρώτου σταδίου καθώς και το πεδίο εφαρμογής και τη φύση της πλήρους πρότασης δεύτερου σταδίου), και κανόνες για τη διαδικασία αξιολόγησης δύο σταδίων. |

| Η Επιτροπή παρέχει πληροφορίες και καθορίζει τις διαδικασίες προσβολής για τους αιτούντες. |

4. Η Επιτροπή εκδίδει και δημοσιεύει κανόνες με σκοπό να διασφαλίσει τη συνέπεια της διαδικασίας επαλήθευσης της ύπαρξης και του νομικού καθεστώτος των συμμετεχόντων στις έμμεσες δράσεις, καθώς και της χρηματοοικονομικής τους ικανότητας. | 4. Η Επιτροπή εκδίδει και δημοσιεύει κανόνες με σκοπό να διασφαλίσει τη συνέπεια της διαδικασίας επαλήθευσης της ύπαρξης και του νομικού καθεστώτος των συμμετεχόντων στις έμμεσες δράσεις, καθώς και των χρηματοοικονομικών δυνατοτήτων τους. |

| Η Επιτροπή δεν προβαίνει σε ανανέωση της επαλήθευσης εκτός αν έχει μεταβληθεί η κατάσταση του εν λόγω συμμετέχοντος. |

Τροπολογία 60

Άρθρο 16

1. Η Επιτροπή ορίζει ανεξάρτητους εμπειρογνώμονες οι οποίοι επικουρούν το έργο των αξιολογήσεων που απαιτούνται δυνάμει του έβδομου προγράμματος-πλαισίου και των ειδικών του προγραμμάτων. | 1. Η Επιτροπή ορίζει ανεξάρτητους εμπειρογνώμονες οι οποίοι επικουρούν το έργο αξιολόγησης των προτάσεων. |

Για τις δράσεις συντονισμού και στήριξης που προβλέπονται στο άρθρο 13, ορίζονται ανεξάρτητοι εμπειρογνώμονες μόνο εφόσον η Επιτροπή το κρίνει σκόπιμο. | Για τις δράσεις συντονισμού και στήριξης που προβλέπονται στο άρθρο 13, διορίζονται ανεξάρτητοι εμπειρογνώμονες μόνον εφόσον η Επιτροπή το κρίνει σκόπιμο. |

2. Οι επιλεγόμενοι ανεξάρτητοι εμπειρογνώμονες διαθέτουν τα προσόντα και τις γνώσεις που απαιτούνται για την άσκηση των καθηκόντων που τους ανατίθενται. | 2. Οι επιλεγόμενοι ανεξάρτητοι εμπειρογνώμονες επιλέγονται βάσει προσόντων και γνώσεων που απαιτούνται για την άσκηση των καθηκόντων τους. Για το διορισμό των ανεξάρτητων εμπειρογνωμόνων που πρέπει να χειρίζονται διαβαθμισμένες πληροφορίες απαιτείται κατάλληλος έλεγχος ασφαλείας. |

Οι ανεξάρτητοι εμπειρογνώμονες προσδιορίζονται και επιλέγονται βάσει προσκλήσεων υποβολής ατομικών υποψηφιοτήτων και προσκλήσεων υπόδειξης υποψηφίων από εθνικούς οργανισμούς έρευνας, ερευνητικά ιδρύματα ή επιχειρήσεις, με σκοπό την κατάρτιση πινάκων κατάλληλων υποψηφίων. | Οι ανεξάρτητοι εμπειρογνώμονες προσδιορίζονται και επιλέγονται βάσει προσκλήσεων υποβολής ατομικών υποψηφιοτήτων και προσκλήσεων υπόδειξης υποψηφίων από αρμόδιους οργανισμούς, όπως εθνικούς οργανισμούς έρευνας, ερευνητικά ιδρύματα ή επιχειρήσεις, με σκοπό την κατάρτιση πινάκων κατάλληλων υποψηφίων. |

Η Επιτροπή δύναται, όταν το κρίνει σκόπιμο, να επιλέγει, εκτός των πινάκων που καταρτίζονται βάσει των προαναφερόμενων προσκλήσεων, οιοδήποτε πρόσωπο διαθέτει τα απαιτούμενα προσόντα. | Η Επιτροπή μπορεί, εάν το κρίνει σκόπιμο, να επιλέγει, εκτός των πινάκων που καταρτίζονται βάσει των προαναφερόμενων προσκλήσεων, οιοδήποτε πρόσωπο διαθέτει τα απαιτούμενα προσόντα. |

Λαμβάνονται κατάλληλα μέτρα ώστε, κατά τη συγκρότηση των επιτροπών ανεξάρτητων εμπειρογνωμόνων, να διασφαλίζεται εύλογη ισορροπία μεταξύ των φύλων. | Λαμβάνονται κατάλληλα μέτρα ώστε, κατά τη συγκρότηση των ομάδων ανεξάρτητων εμπειρογνωμόνων, να διασφαλίζεται εύλογη ισορροπία μεταξύ των φύλων. |

3. Κατά τον διορισμό ανεξάρτητων εμπειρογνωμόνων, η Επιτροπή λαμβάνει κάθε αναγκαίο μέτρο για να εξασφαλίσει ότι οι εμπειρογνώμονες δεν αντιμετωπίζουν σύγκρουση συμφερόντων λόγω του θέματος ως προς το οποίο καλούνται να εκφέρουν γνώμη. | 3. Κατά τον διορισμό ανεξάρτητων εμπειρογνωμόνων, η Επιτροπή λαμβάνει κάθε αναγκαίο μέτρο για να εξασφαλίζει ότι οι εμπειρογνώμονες δεν αντιμετωπίζουν σύγκρουση συμφερόντων λόγω του θέματος ως προς το οποίο καλούνται να εκφέρουν γνώμη. |

4. Η Επιτροπή εγκρίνει μια πρότυπη επιστολή διορισμού (στο εξής "επιστολή διορισμού"), η οποία περιλαμβάνει δήλωση με την οποία ο ανεξάρτητος εμπειρογνώμονας βεβαιώνει τη μη ύπαρξη σύγκρουσης συμφερόντων κατά τον χρόνο διορισμού του και δεσμεύεται να ενημερώσει την Επιτροπή σχετικά με οιαδήποτε σύγκρουση συμφερόντων ανακύψει ενδεχομένως κατά την εκτέλεση των καθηκόντων του. Η Επιτροπή συνάπτει επιστολή διορισμού μεταξύ της Κοινότητας και κάθε ανεξάρτητου εμπειρογνώμονα. | 4. Η Επιτροπή εγκρίνει υπόδειγμα επιστολής διορισμού (στο εξής "επιστολή διορισμού"), η οποία περιλαμβάνει δήλωση με την οποία ο ανεξάρτητος εμπειρογνώμονας βεβαιώνει τη μη ύπαρξη σύγκρουσης συμφερόντων κατά τον χρόνο διορισμού του και δεσμεύεται να ενημερώσει την Επιτροπή σχετικά με οιαδήποτε σύγκρουση συμφερόντων ανακύψει ενδεχομένως κατά την εκτέλεση των καθηκόντων του. Η Επιτροπή συνάπτει επιστολή διορισμού μεταξύ της Κοινότητας και κάθε ανεξάρτητου εμπειρογνώμονα. |

5. Η Επιτροπή δημοσιεύει ανά διαστήματα, σε οιοδήποτε κατάλληλο μέσο, κατάλογο των ανεξάρτητων εμπειρογνωμόνων που την έχουν επικουρήσει για κάθε ειδικό πρόγραμμα. | 5. Η Επιτροπή δημοσιεύει άπαξ ετησίως, σε ένα οιοδήποτε κατάλληλο μέσο, τον κατάλογο των ανεξάρτητων εμπειρογνωμόνων που την έχουν επικουρήσει στο πρόγραμμα-πλαίσιο και κάθε ειδικό πρόγραμμα. |

Τροπολογία 61

Άρθρο 17, παράγραφοι 4 έως 6

4. Σε περίπτωση που ένας συμμετέχων δεν τηρεί τις υποχρεώσεις του, οι λοιποί συμμετέχοντες συμμορφώνονται προς τη συμφωνία επιχορήγησης χωρίς καμία συμπληρωματική χρηματοδοτική συνεισφορά εκ μέρους της Κοινότητας, εκτός αν η Επιτροπή τους απαλλάξει ρητώς από την υποχρέωση αυτή. | 4. Σε περίπτωση που ένας συμμετέχων δεν τηρεί τις υποχρεώσεις του όσον αφορά την τεχνική υλοποίηση της έμμεσης δράσης, οι λοιποί συμμετέχοντες συμμορφώνονται προς τη συμφωνία επιχορήγησης χωρίς καμία συμπληρωματική χρηματοδοτική συνεισφορά εκ μέρους της Κοινότητας, εκτός αν η Επιτροπή τους απαλλάξει ρητώς από την υποχρέωση αυτή. |

5. Σε περίπτωση που η εκτέλεση μιας δράσης καθίσταται αδύνατη ή η δράση εκτελείται πλημμελώς από τους συμμετέχοντες, η Επιτροπή προβαίνει στις αναγκαίες ενέργειες για την οριστική παύση της δράσης. | 5. Σε περίπτωση που η εκτέλεση μιας δράσης καθίσταται αδύνατη ή η δράση εκτελείται πλημμελώς από τους συμμετέχοντες, η Επιτροπή προβαίνει στις αναγκαίες ενέργειες για την οριστική καταγγελία της δράσης. |

6. Οι συμμετέχοντες διασφαλίζουν ότι η Επιτροπή ενημερώνεται για κάθε συμβάν που ενδέχεται να επηρεάσει την εκτέλεση της έμμεσης δράσης ή τα συμφέροντα της Κοινότητας. | 6. Οι συμμετέχοντες μεριμνούν ώστε η Επιτροπή να ενημερώνεται για κάθε συμβάν που ενδέχεται να επηρεάσει την εκτέλεση της έμμεσης δράσης ή τα συμφέροντα της Κοινότητας. |

| 6α. Εφόσον προβλέπεται στη συμφωνία επιχορήγησης, οι συμμετέχοντες στην έμμεση δράση μπορούν να προβούν σε υπεργολαβική ανάθεση ορισμένων στοιχείων της προς εκτέλεση εργασίας σε τρίτους. |

| 6β. Η Επιτροπή καθορίζει τις διαδικασίες προσβολής για τους αιτούντες. |

Τροπολογία 63

Άρθρο 18, παράγραφος 7

7. Η Επιτροπή συντάσσει πρότυπη συμφωνία επιχορήγησης σύμφωνα με τον παρόντα κανονισμό. | 7. Η Επιτροπή, σε στενή συνεργασία με τα κράτη μέλη, εκπονεί υπόδειγμα συμφωνίας επιχορήγησης σύμφωνα με τον παρόντα κανονισμό. Εάν απαιτείται σημαντική τροποποίηση του υποδείγματος συμφωνίας επιχορήγησης, η Επιτροπή, σε στενή συνεργασία με τα κράτη μέλη, το αναθεωρεί αναλόγως. |

Τροπολογία 62

Άρθρο 18, παράγραφοι 8α και 8β (νέες)

| 8α. Το υπόδειγμα συμφωνίας επιχορήγησης προβλέπει εποπτεία και χρηματοοικονομικό έλεγχο εκ μέρους της Επιτροπής ή οποιουδήποτε εντεταλμένου αντιπροσώπου της, και εκ μέρους του Ελεγκτικού Συνεδρίου. |

| 8β. Η συμφωνία επιχορήγησης μπορεί να ορίζει προθεσμίες για τις διάφορες κοινοποιήσεις εκ μέρους των συμμετεχόντων οι οποίες προβλέπονται από τον παρόντα κανονισμό. |

Τροπολογία 64

Άρθρο 19, παράγραφος 1, πρώτο εδάφιο

1. Η συμφωνία επιχορήγησης καθορίζει τις υποχρεώσεις των συμμετεχόντων σε σχέση με τα δικαιώματα πρόσβασης, την αξιοποίηση και τη διάδοση, στον βαθμό που οι υποχρεώσεις αυτές δεν έχουν διατυπωθεί στον παρόντα κανονισμό. | 1. Η συμφωνία επιχορήγησης καθορίζει τα δικαιώματα και τις υποχρεώσεις των συμμετεχόντων σε σχέση με τα δικαιώματα πρόσβασης, την αξιοποίηση και τη διάδοση, στον βαθμό που αυτά τα δικαιώματα και αυτές οι υποχρεώσεις δεν έχουν καθοριστεί στον παρόντα κανονισμό. |

Τροπολογία 65

Άρθρο 23

Εφόσον δεν προβλέπεται διαφορετικά στην πρόσκληση υποβολής προτάσεων, όλες οι νομικές οντότητες που επιθυμούν να συμμετάσχουν σε έμμεση δράση συνομολογούν συμφωνία, καλούμενη στο εξής "συμφωνία κοινοπραξίας", η οποία καθορίζει: | 1. Εφόσον δεν προβλέπεται διαφορετικά στην πρόσκληση υποβολής προτάσεων, όλοι οι συμμετέχοντες σε έμμεση δράση συνάπτουν συμφωνία, καλούμενη στο εξής "συμφωνία κοινοπραξίας", η οποία καθορίζει, μεταξύ άλλων, τα εξής: |

α) την εσωτερική οργάνωση της κοινοπραξίας· | α) την εσωτερική οργάνωση της κοινοπραξίας· |

β)την κατανομή της χρηματοδοτικής συνεισφοράς της Κοινότητας· | β)την κατανομή της χρηματοδοτικής συνεισφοράς της Κοινότητας· |

γ)πρόσθετους κανόνες ως προς τη διάδοση και την αξιοποίηση, καθώς και ρυθμίσεις σχετικές με τα δικαιώματα διανοητικής ιδιοκτησίας, κατά περίπτωση· | γ)κανόνες επιπλέον των κανόνων του Κεφαλαίου ΙΙΙ για τα δικαιώματα πρόσβασης, την αξιοποίηση και τη διάδοση και των σχετικών διατάξεων της συμφωνίας επιχορήγησης· |

δ) τους όρους διευθέτησης των εσωτερικών διαφορών. | δ)τους όρους διευθέτησης των εσωτερικών διαφορών, συμπεριλαμβανομένων των περιπτώσεων κατάχρησης εξουσίας· |

| δα)ρυθμίσεις σχετικά με την ευθύνη, την αποζημίωση και την τήρηση εμπιστευτικότητας μεταξύ των συμμετεχόντων. |

| 1α. Η Επιτροπή εκπονεί και δημοσιεύει κατευθυντήριες γραμμές για τα κύρια θέματα που ενδέχεται να καλύπτουν οι συμμετέχοντες στις οικείες συμφωνίες κοινοπραξίας. |

Τροπολογία 66

Άρθρο 24, παράγραφος 1

1. Οι νομικές οντότητες που επιθυμούν να συμμετάσχουν σε έμμεση δράση ορίζουν μία εξ αυτών ως συντονιστή, ο οποίος ασκεί, σύμφωνα με τον παρόντα κανονισμό, τον δημοσιονομικό κανονισμό, τους κανόνες εφαρμογής του και τη συμφωνία επιχορήγησης, τα εξής καθήκοντα: | 1. Οι νομικές οντότητες που επιθυμούν να συμμετάσχουν σε έμμεση δράση ορίζουν μία εξ αυτών ως συντονιστή, ο οποίος ασκεί, σύμφωνα με τον παρόντα κανονισμό, το δημοσιονομικό κανονισμό, τους κανόνες εφαρμογής του και τη συμφωνία επιχορήγησης, τα εξής καθήκοντα: |

| -α)παρακολουθεί την τήρηση των υποχρεώσεων των συμμετεχόντων στην έμμεση δράση, |

(α)διασφαλίζει ότι οι νομικές οντότητες που προσδιορίζονται ονομαστικά στη συμφωνία επιχορήγησης διεκπεραιώνουν τις διατυπώσεις που είναι αναγκαίες για την προσχώρηση στη συμφωνία επιχορήγησης, σύμφωνα με τους όρους αυτής· | α)επαληθεύει το εάν οι νομικές οντότητες που προσδιορίζονται ονομαστικά στη συμφωνία επιχορήγησης διεκπεραιώνουν τις διατυπώσεις που είναι αναγκαίες για την προσχώρηση στη συμφωνία επιχορήγησης, σύμφωνα με τους όρους αυτής· |

(β)παραλαμβάνει και διανέμει τη χρηματοδοτική συνεισφορά της Κοινότητας· | β)παραλαμβάνει και διανέμει τη χρηματοδοτική συνεισφορά της Κοινότητας σύμφωνα με την συμφωνία κοινοπραξίας και τη συμφωνία επιχορήγησης· |

(γ)διατηρεί σε τάξη τους χρηματοοικονομικούς λογαριασμούς, τηρεί αρχεία και ενημερώνει την Επιτροπή σχετικά με τη διανομή της χρηματοδοτικής συνεισφοράς της Κοινότητας σύμφωνα με το άρθρο 35· | γ)τηρεί αρχεία και χρηματοοικονομικούς λογαριασμούς που έχουν σχέση με τη χρηματοδοτική συνεισφορά της Κοινότητας και ενημερώνει την Επιτροπή σχετικά με τη διανομή της, σύμφωνα με το άρθρο 23, στοιχείο β), και το άρθρο 35· |

(δ)διασφαλίζει την ορθή και αποτελεσματική επικοινωνία μεταξύ των συμμετεχόντων και της Επιτροπής. | δ)ενεργεί ως ενδιάμεσος για την ορθή και αποτελεσματική επικοινωνία μεταξύ των συμμετεχόντων και υποβάλλει τακτικά έκθεση στους συμμετέχοντες και στην Επιτροπή σχετικά με την πρόοδο του έργου. |

Τροπολογία 67

Άρθρο 25

1. Οι συμμετέχοντες σε έμμεση δράση δύνανται να προτείνουν την προσχώρηση νέου συμμετέχοντος ή την αποχώρηση υφιστάμενου συμμετέχοντος. | 1. Οι συμμετέχοντες σε έμμεση δράση μπορούν να συμφωνήσουν για την προσχώρηση νέου συμμετέχοντος ή την απομάκρυνση υφιστάμενου συμμετέχοντος σύμφωνα με τις αντίστοιχες διατάξεις στη συμφωνία κοινοπραξίας. |

2. Κάθε νομική οντότητα που συμπράττει σε υπό εκτέλεση έμμεση δράση προσχωρεί στη συμφωνία επιχορήγησης. | 2. Κάθε νομική οντότητα που συμπράττει σε υπό εκτέλεση έμμεση δράση προσχωρεί στη συμφωνία επιχορήγησης. |

3. Όταν αυτό προβλέπεται στη συμφωνία επιχορήγησης, η κοινοπραξία προκηρύσσει διαγωνισμό και εξασφαλίζει την ευρεία δημοσιοποίησή του χρησιμοποιώντας ειδικά μέσα πληροφόρησης, και ιδίως τις ιστοσελίδες που αφορούν το έβδομο πρόγραμμα- πλαίσιο, τον εξειδικευμένο τύπο και φυλλάδια, καθώς και τα εθνικά σημεία επαφής που έχουν δημιουργήσει, για σκοπούς πληροφόρησης και υποστήριξης, τα κράτη μέλη και οι συνδεδεμένες χώρες. | 3. Σε συγκεκριμένες περιπτώσεις, όταν αυτό προβλέπεται στη συμφωνία επιχορήγησης, η κοινοπραξία προκηρύσσει διαγωνισμό και εξασφαλίζει την ευρεία δημοσιοποίησή του χρησιμοποιώντας ειδικά μέσα πληροφόρησης, και ιδίως τις ιστοσελίδες που αφορούν το έβδομο πρόγραμμα-πλαίσιο, τον εξειδικευμένο τύπο και φυλλάδια, καθώς και τα εθνικά σημεία επαφής που δημιουργούν, για σκοπούς ενημέρωσης και υποστήριξης, τα κράτη μέλη και οι συνδεδεμένες χώρες. |

Η κοινοπραξία αξιολογεί τις προσφορές με βάση τα κριτήρια που εφαρμόστηκαν στην αρχική έμμεση δράση και με τη βοήθεια ανεξάρτητων εμπειρογνωμόνων τους οποίους αυτή ορίζει, σύμφωνα με τις αρχές που καθορίζονται στο άρθρο 14 και στο άρθρο 16 αντιστοίχως. | Η κοινοπραξία αξιολογεί τις προσφορές με βάση τα κριτήρια που εφαρμόστηκαν στην αρχική έμμεση δράση και με τη βοήθεια ανεξάρτητων εμπειρογνωμόνων τους οποίους αυτή ορίζει, σύμφωνα με τις αρχές που καθορίζονται στο άρθρο 14 και στο άρθρο 16 αντιστοίχως. |

4. Η κοινοπραξία κοινοποιεί κάθε τροποποίηση της σύνθεσής της στην Επιτροπή, η οποία δύναται να αντιταχθεί στην υπόψη τροποποίηση εντός 45 ημερών από της κοινοποιήσεως. | 4. Η κοινοπραξία κοινοποιεί κάθε προτεινόμενη τροποποίηση της σύνθεσής της στην Επιτροπή, η οποία μπορεί να αντιταχθεί στην τροποποίηση αυτήν εντός 45 ημερών από την κοινοποίησή της. |

Για τις τροποποιήσεις της σύνθεσης της κοινοπραξίας οι οποίες συνδέονται με προτάσεις άλλων τροποποιήσεων της συμφωνίας επιχορήγησης που δεν έχουν άμεση σχέση με την τροποποίηση της σύνθεσης, απαιτείται η γραπτή έγκριση της Επιτροπής. | Για τις τροποποιήσεις της σύνθεσης της κοινοπραξίας οι οποίες συνδέονται με προτάσεις άλλων τροποποιήσεων της συμφωνίας επιχορήγησης που δεν έχουν άμεση σχέση με την τροποποίηση της σύνθεσης, απαιτείται η γραπτή έγκριση της Επιτροπής. |

Τροπολογία 77

Τμήμα 5, τίτλος

ΠΑΡΑΚΟΛΟΥΘΗΣΗ ΤΩΝ ΠΡΟΓΡΑΜΜΑΤΩΝ ΚΑΙ ΤΩΝ ΕΜΜΕΣΩΝ ΔΡΑΣΕΩΝ ΚΑΙ ΚΟΙΝΟΠΟΙΗΣΗ ΠΛΗΡΟΦΟΡΙΩΝ | ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ ΠΡΟΓΡΑΜΜΑΤΩΝ ΚΑΙ ΕΜΜΕΣΩΝ ΔΡΑΣΕΩΝ ΚΑΙ ΚΟΙΝΟΠΟΙΗΣΗ ΠΛΗΡΟΦΟΡΙΩΝ |

Τροπολογία 68

Άρθρο 26

Παρακολούθηση | Παρακολούθηση και αξιολόγηση |

Η Επιτροπή παρακολουθεί την υλοποίηση των έμμεσων δράσεων με βάση τις περιοδικές εκθέσεις προόδου που υποβάλλονται κατ' εφαρμογή του άρθρου 18 παράγραφος 4. | 1. Η Επιτροπή παρακολουθεί την υλοποίηση των έμμεσων δράσεων με βάση τις περιοδικές εκθέσεις προόδου που υποβάλλονται σύμφωνα με το άρθρο 18 παράγραφος 4. |

Ειδικότερα, η Επιτροπή παρακολουθεί την υλοποίηση των σχεδίων αξιοποίησης και διάδοσης των νέων στοιχείων, που υποβάλλονται κατ' εφαρμογή του άρθρου 19 παράγραφος 1 δεύτερο εδάφιο. | Ειδικότερα, η Επιτροπή παρακολουθεί την υλοποίηση των σχεδίων αξιοποίησης και διάδοσης των νέων στοιχείων, που υποβάλλονται σύμφωνα με το άρθρο 19, παράγραφος 1, δεύτερο εδάφιο. |

Για τον σκοπό αυτό, η Επιτροπή δύναται να επικουρείται από ανεξάρτητους εμπειρογνώμονες οριζόμενους σύμφωνα με το άρθρο 16. | Για τον σκοπό αυτόν, η Επιτροπή μπορεί να επικουρείται από ανεξάρτητους εμπειρογνώμονες διοριζόμενους σύμφωνα με το άρθρο 16. |

Η Επιτροπή παρακολουθεί την εφαρμογή του έβδομου προγράμματος πλαισίου, των ειδικών του προγραμμάτων και, ενδεχομένως, προηγούμενων προγραμμάτων πλαισίων, με τη βοήθεια ανεξάρτητων εμπειρογνωμόνων οριζόμενων σύμφωνα με το άρθρο 16. | 2. Η Επιτροπή συγκροτεί και διατηρεί σύστημα πληροφοριών που επιτρέπει τη διεξαγωγή της παρακολούθησης αυτής κατά αποτελεσματικό και συνεπή τρόπο σε ολόκληρο το πρόγραμμα-πλαίσιο. |

| Με την επιφύλαξη του άρθρου 3, η Επιτροπή δημοσιεύει σε οποιοδήποτε κατάλληλο μέσο πληροφορίες για τα χρηματοδοτούμενα έργα. |

| 3. Η παρακολούθηση και η αξιολόγηση που αναφέρονται στο άρθρο 6 της απόφασης για το πρόγραμμα-πλαίσιο περιλαμβάνουν πτυχές που σχετίζονται με την εφαρμογή του παρόντος κανονισμού και αφορούν τις δημοσιονομικές επιπτώσεις των αλλαγών του συστήματος υπολογισμού δαπανών σε σύγκριση με το έκτο Πρόγραμμα-πλαίσιο και τις συνέπειες για το διοικητικό φόρτο των συμμετεχόντων. |

| 4. Η Επιτροπή ορίζει, σύμφωνα με το άρθρο 16, ανεξάρτητους εμπειρογνώμονες οι οποίοι επικουρούν το έργο των αξιολογήσεων που απαιτούνται δυνάμει του έβδομου προγράμματος-πλαισίου και των ειδικών του προγραμμάτων και, εφόσον κρίνεται απαραίτητο, για την αξιολόγηση των προηγούμενων προγραμμάτων πλαισίων. |

Επιπλέον, η Επιτροπή δύναται να συγκροτεί ομάδες ανεξάρτητων εμπειρογνωμόνων, οριζόμενων επίσης σύμφωνα με το άρθρο 16, τις οποίες συμβουλεύεται ως προς την εφαρμογή της κοινοτικής πολιτικής στον τομέα της έρευνας. | 5. Επιπλέον, η Επιτροπή μπορεί να συγκροτεί ομάδες ανεξάρτητων εμπειρογνωμόνων, διοριζόμενων σύμφωνα με το άρθρο 16, τις οποίες συμβουλεύεται ως προς τον σχεδιασμό και την εφαρμογή της κοινοτικής πολιτικής στον τομέα της έρευνας. |

Τροπολογία 69

Άρθρο 27, παράγραφος 1, εισαγωγικό μέρος

1. Η Επιτροπή παρέχει σε κάθε κράτος μέλος ή συνδεδεμένη χώρα που το ζητεί τις χρήσιμες πληροφορίες που κατέχει η ίδια σχετικά με τα νέα στοιχεία που προκύπτουν από εργασίες εκτελούμενες στα πλαίσια έμμεσης δράσης, υπό τις εξής προϋποθέσεις: | 1. Λαμβανομένου δεόντως υπόψη του άρθρου 3 και κατόπιν σχετικού αιτήματος, η Επιτροπή παρέχει σε κάθε κράτος μέλος ή συνδεδεμένη χώρα τις χρήσιμες πληροφορίες που κατέχει σχετικά με τα νέα στοιχεία που προκύπτουν από εργασίες εκτελούμενες στα πλαίσια έμμεσης δράσης, υπό τις εξής προϋποθέσεις: |

Τροπολογία 70

Άρθρο 28

1. Δύνανται να λάβουν χρηματοδοτική συνεισφορά εκ μέρους της Κοινότητας, εφόσον συμμετέχουν σε έμμεση δράση, οι κάτωθι προβλεπόμενες νομικές οντότητες: | 1. Χρηματοδοτική συνεισφορά εκ μέρους της Κοινότητας μπορούν να λαμβάνουν οι ακόλουθες νομικές οντότητες, εφόσον συμμετέχουν σε έμμεση δράση: |

α)οιαδήποτε νομική οντότητα εγκατεστημένη σε κράτος μέλος ή σε συνδεδεμένη χώρα, ή συσταθείσα κατά το κοινοτικό δίκαιο, | α)οιαδήποτε νομική οντότητα εγκατεστημένη σε κράτος μέλος ή σε συνδεδεμένη χώρα, ή συσταθείσα δυνάμει του κοινοτικού δικαίου, |

β) οιοσδήποτε διεθνής οργανισμός ευρωπαϊκού ενδιαφέροντος, | β) οιοσδήποτε διεθνής οργανισμός ευρωπαϊκού ενδιαφέροντος, |

2. Δύναται να παραχωρηθεί κοινοτική χρηματοδοτική συνεισφορά σε συμμετέχοντες διεθνείς οργανισμούς άλλους από τους διεθνείς οργανισμούς ευρωπαϊκού ενδιαφέροντος, ή σε νομικές οντότητες εγκατεστημένες σε τρίτες χώρες εφόσον πληρούται μία τουλάχιστον από τις ακόλουθες προϋποθέσεις: | 2. Χρηματοδοτική συνεισφορά της Κοινότητας είναι δυνατόν να χορηγείται σε συμμετέχοντες διεθνείς οργανισμούς πλην των διεθνών οργανισμών ευρωπαϊκού ενδιαφέροντος, ή σε νομικές οντότητες εγκατεστημένες σε τρίτες χώρες πλην συνδεδεμένων χωρών ή των χωρών εταίρων της διεθνούς συνεργασίας, εφόσον πληρούται μία τουλάχιστον από τις ακόλουθες προϋποθέσεις: |

α)η δυνατότητα αυτή προβλέπεται στα ειδικά προγράμματα ή στο αντίστοιχο πρόγραμμα εργασίας, | α)η δυνατότητα αυτή προβλέπεται στα ειδικά προγράμματα ή στο αντίστοιχο πρόγραμμα εργασίας, |

β)η χρηματοδοτική αυτή συνεισφορά έχει καθοριστική σημασία για την υλοποίηση της έμμεσης δράσης, | β)η χρηματοδοτική αυτή συνεισφορά έχει καθοριστική σημασία για την υλοποίηση της έμμεσης δράσης, |

γ)προβλέπεται τέτοια χρηματοδότηση σε διμερή συμφωνία επιστημονικής και τεχνολογικής συνεργασίας, ή σε άλλον διακανονισμό, μεταξύ της Κοινότητας και της χώρας στην οποία είναι εγκατεστημένη η νομική οντότητα. | γ)η χρηματοδότηση αυτή προβλέπεται σε διμερή επιστημονική και τεχνολογική συμφωνία, ή σε άλλον διακανονισμό μεταξύ της Κοινότητας και της χώρας στην οποία είναι εγκατεστημένη η νομική οντότητα. |

Τροπολογία 71

Άρθρο 29

1. Η χρηματοδοτική συνεισφορά της Κοινότητας για τις επιχορηγήσεις που προβλέπονται στο Παράρτημα ΙΙΙ σημείο α) του έβδομου προγράμματος-πλαισίου βασίζεται στην απόδοση επιλέξιμων δαπανών. | Η χρηματοδοτική συνεισφορά της Κοινότητας για τις επιχορηγήσεις που προβλέπονται στο Παράρτημα ΙΙΙ, σημείο α), του έβδομου προγράμματος-πλαισίου βασίζεται στην πλήρη ή μερική απόδοση επιλέξιμων δαπανών. |

Εντούτοις, η χρηματοδοτική συνεισφορά της Κοινότητας δύναται να λαμβάνει τη μορφή χρηματοδότησης βάσει κατ' αποκοπήν ποσοστών (καθώς και κλιμάκων μοναδιαίου κόστους), ή κατ' αποκοπήν ποσών, ή δύναται να συνδυάζει την απόδοση επιλέξιμων δαπανών με κατ' αποκοπήν ποσοστά και κατ' αποκοπήν ποσά. Η χρηματοδοτική συνεισφορά της Κοινότητας δύναται επίσης να λαμβάνει τη μορφή υποτροφιών ή βραβείων. | Ωστόσο, η χρηματοδοτική συνεισφορά της Κοινότητας μπορεί να λαμβάνει τη μορφή χρηματοδότησης βάσει κατ' αποκοπήν ποσοστών, συμπεριλαμβανομένων των κλιμάκων μοναδιαίου κόστους, ή βάσει κατ' αποκοπήν ποσών, ή μπορεί να συνδυάζει την απόδοση επιλέξιμων δαπανών με κατ' αποκοπήν ποσοστά και κατ' αποκοπήν ποσά. Η χρηματοδοτική συνεισφορά της Κοινότητας μπορεί επίσης να λαμβάνει τη μορφή υποτροφιών ή βραβείων. |

2. Όταν υπολογίζεται συναρτήσει του συνολικού κόστους της έμμεσης δράσης, η χρηματοδοτική συνεισφορά της Κοινότητας βασίζεται στις δεδηλωμένες δαπάνες κάθε συμμετέχοντος. | Τα προγράμματα εργασίας και οι προσκλήσεις υποβολής προτάσεων ορίζουν τις μορφές επιχορηγήσεων που χρησιμοποιούνται στις συγκεκριμένες δράσεις. |

Τροπολογία 72

Άρθρο 30

1. Οι επιχορηγήσεις συγχρηματοδοτούνται από τους συμμετέχοντες. | 1. Οι έμμεσες δράσεις που χρηματοδοτούνται μέσω επιχορηγήσεων, συγχρηματοδοτούνται από τους συμμετέχοντες. |

Η χρηματοδοτική συνεισφορά της Κοινότητας υπό μορφή απόδοσης επιλέξιμων δαπανών δεν επιτρέπεται να προσπορίζει κέρδος. | Η χρηματοδοτική συνεισφορά της Κοινότητας υπό μορφή απόδοσης επιλέξιμων δαπανών δεν επιτρέπεται να προσπορίζει κέρδος. |

2. Τα έσοδα λαμβάνονται υπόψη για την πληρωμή της επιχορήγησης στο τέλος της εκτέλεσης της δράσης. | 2. Τα έσοδα λαμβάνονται υπόψη για την πληρωμή της επιχορήγησης στο τέλος της εκτέλεσης της δράσης. |

3. Για να είναι επιλέξιμες, οι δαπάνες που πραγματοποιούνται για τους σκοπούς της εκτέλεσης μιας έμμεσης δράσης πρέπει να πληρούν τις ακόλουθες προϋποθέσεις: | 3. Για να είναι επιλέξιμες, οι δαπάνες που πραγματοποιούνται για τους σκοπούς της εκτέλεσης μιας έμμεσης δράσης πρέπει να πληρούν τις ακόλουθες προϋποθέσεις: |

(α) πρέπει να είναι πραγματικές· | (α) πρέπει να είναι πραγματικές· |

(β)πρέπει να έχουν πραγματοποιηθεί κατά τη διάρκεια της δράσης, με εξαίρεση τις δαπάνες εκπόνησης των τελικών εκθέσεων όταν αυτό προβλέπεται στη συμφωνία επιχορήγησης· | (β)πρέπει να έχουν πραγματοποιηθεί κατά τη διάρκεια της δράσης, με εξαίρεση τις δαπάνες εκπόνησης των τελικών εκθέσεων όταν αυτό προβλέπεται στη συμφωνία επιχορήγησης· |

(γ)πρέπει να έχουν υπολογισθεί σύμφωνα με τις συνήθεις αρχές και πρακτικές λογιστικής και διαχείρισης του συμμετέχοντος και να έχουν χρησιμοποιηθεί με αποκλειστικό σκοπό την επίτευξη των στόχων και των αναμενόμενων αποτελεσμάτων της έμμεσης δράσης, τηρουμένων των αρχών της οικονομίας, της αποδοτικότητας και της αποτελεσματικότητας· | (γ)πρέπει να έχουν υπολογισθεί σύμφωνα με τις συνήθεις αρχές και πρακτικές λογιστικής και διαχείρισης του συμμετέχοντος και να έχουν χρησιμοποιηθεί με αποκλειστικό σκοπό την επίτευξη των στόχων και των αναμενόμενων αποτελεσμάτων της έμμεσης δράσης, τηρουμένων των αρχών της οικονομίας, της αποδοτικότητας και της αποτελεσματικότητας· |

(δ)πρέπει να έχουν καταβληθεί και να έχουν καταχωρισθεί στους λογαριασμούς του συμμετέχοντος και, σε περίπτωση οιασδήποτε συνεισφοράς από τρίτους, στους λογαριασμούς των τρίτων· | (δ)πρέπει να έχουν καταχωρισθεί στους λογαριασμούς του συμμετέχοντος και, σε περίπτωση οιασδήποτε συνεισφοράς από τρίτους, στους λογαριασμούς των τρίτων· |

(ε)πρέπει να μην συμπεριλαμβάνουν μη επιλέξιμες δαπάνες, και ιδίως αναγνωρίσιμους έμμεσους φόρους, συμπεριλαμβανομένου του φόρου προστιθέμενης αξίας, δασμούς, χρεωστικούς τόκους, προβλέψεις για ενδεχόμενες μελλοντικές ζημίες ή επιβαρύνσεις, συναλλαγματικές ζημίες, δαπάνες συνδεόμενες με απόδοση κεφαλαίου, δαπάνες που έχουν δηλωθεί, πραγματοποιηθεί ή αποδοθεί στο πλαίσιο άλλου κοινοτικού έργου, χρέη και δανειακά βάρη, υπέρμετρες ή αλόγιστες δαπάνες, ή οιεσδήποτε άλλες δαπάνες δεν πληρούν τις προϋποθέσεις που προβλέπονται στα σημεία α) έως δ). | (ε)πρέπει να μην συμπεριλαμβάνουν μη επιλέξιμες δαπάνες, και ιδίως αναγνωρίσιμους έμμεσους φόρους, συμπεριλαμβανομένου του φόρου προστιθέμενης αξίας, δασμούς, χρεωστικούς τόκους, προβλέψεις για ενδεχόμενες μελλοντικές ζημίες ή επιβαρύνσεις, συναλλαγματικές ζημίες, δαπάνες συνδεόμενες με απόδοση κεφαλαίου, δαπάνες που έχουν δηλωθεί, πραγματοποιηθεί ή αποδοθεί στο πλαίσιο άλλου κοινοτικού έργου, χρέη και δανειακά βάρη, υπέρμετρες ή αλόγιστες δαπάνες, ή οιεσδήποτε άλλες δαπάνες δεν πληρούν τις προϋποθέσεις που προβλέπονται στα σημεία α) έως δ). |

Για τους σκοπούς του σημείου α), δύναται να χρησιμοποιούνται οι μέσες δαπάνες προσωπικού, εάν αυτό είναι σύμφωνο με τις αρχές διαχείρισης και τις λογιστικές πρακτικές του συμμετέχοντος και εφόσον οι δαπάνες αυτές δεν διαφέρουν σημαντικά από τις πραγματικές δαπάνες. | Για τους σκοπούς του σημείου α), δύναται να χρησιμοποιούνται οι μέσες δαπάνες προσωπικού, εάν αυτό είναι σύμφωνο με τις αρχές διαχείρισης και τις λογιστικές πρακτικές του συμμετέχοντος και εφόσον οι δαπάνες αυτές δεν διαφέρουν σημαντικά από τις πραγματικές δαπάνες. |

| 3α. Όταν υπολογίζεται συναρτήσει του συνολικού κόστους της έμμεσης δράσης, η απόδοσης της χρηματοδοτικής συνεισφοράς της Κοινότητας βασίζεται στις δεδηλωμένες δαπάνες κάθε συμμετέχοντος. |

Τροπολογία 73

Άρθρο 31, παράγραφοι 2 και 3

2. Για την κάλυψη των έμμεσων επιλέξιμων δαπανών, οι συμμετέχοντες δύνανται να επιλέξουν κατ' αποκοπήν ποσοστό των συνολικών άμεσων επιλέξιμων δαπανών τους, εξαιρουμένων των άμεσων επιλέξιμων δαπανών υπεργολαβίας. | 2. Η απόδοση των δαπανών των συμμετεχόντων βασίζεται στις επιλέξιμες άμεσες και έμμεσες δαπάνες τους. |

| Σύμφωνα με το άρθρο 31 παράγραφος 3, σημείο γ), ένας συμμετέχων μπορεί να χρησιμοποιήσει απλουστευμένη μέθοδο υπολογισμού των έμμεσων επιλέξιμων δαπανών του στο επίπεδο της νομικής του οντότητας, εφόσον είναι σύμφωνη προς τις δικές του συνήθεις αρχές και πρακτικές λογιστικής και διαχείρισης. Οι αρχές που πρέπει να εφαρμόζονται εν προκειμένω καθορίζονται στο υπόδειγμα συμφωνίας επιχορήγησης. |

3. Η συμφωνία επιχορήγησης δύναται να προβλέπει ότι η απόδοση των έμμεσων επιλέξιμων δαπανών περιορίζεται σε ένα μέγιστο ποσοστό των άμεσων επιλέξιμων δαπανών, εξαιρουμένων των άμεσων επιλέξιμων δαπανών υπεργολαβίας, ιδίως στην περίπτωση των δράσεων συντονισμού και στήριξης και ορισμένων δράσεων υποστήριξης της κατάρτισης και της επαγγελματικής εξέλιξης των ερευνητών. | 3. Η συμφωνία επιχορήγησης μπορεί να προβλέπει ότι η απόδοση των έμμεσων επιλέξιμων δαπανών περιορίζεται σε ένα μέγιστο ποσοστό των άμεσων επιλέξιμων δαπανών, εξαιρουμένων των άμεσων επιλέξιμων δαπανών υπεργολαβίας, ιδίως στην περίπτωση των δράσεων συντονισμού και στήριξης και, ανάλογα με την περίπτωση, δράσεων υποστήριξης της κατάρτισης και της επαγγελματικής εξέλιξης των ερευνητών. |

| 3α. Κατά παρέκκλιση από την παράγραφο 2, για την κάλυψη των έμμεσων επιλέξιμων δαπανών, οι συμμετέχοντες μπορούν να επιλέγουν κατ' αποκοπήν ποσοστό των συνολικών άμεσων επιλέξιμων δαπανών τους, εξαιρουμένων των άμεσων επιλέξιμων δαπανών υπεργολαβίας ή απόδοση των δαπανών των τρίτων. |

| Η Επιτροπή καθορίζει κατάλληλα κατ' αποκοπήν ποσοστά βάσει στενής προσέγγισης των σχετικών πραγματικών έμμεσων δαπανών, σύμφωνα με το δημοσιονομικό κανονισμό και τους κανόνες εφαρμογής του. |

| 3β. Οι μη κερδοσκοπικοί δημόσιοι φορείς, τα ιδρύματα δευτεροβάθμιας και τριτοβάθμιας εκπαίδευσης, οι ερευνητικοί οργανισμοί και οι ΜΜΕ που δεν είναι σε θέση να καθορίσουν με βεβαιότητα τις πραγματικές έμμεσες δαπάνες τους για τη συγκεκριμένη δράση κατά τη συμμετοχή τους σε μηχανισμούς χρηματοδότησης που περιλαμβάνουν δραστηριότητες έρευνας και τεχνολογικής ανάπτυξης και επίδειξης, όπως προβλέπει το άρθρο 33, μπορούν να επιλέγουν κατ' αποκοπήν ποσοστό ίσο με το 60% των συνολικών άμεσων επιλέξιμων δαπανών για τις επιχορηγήσεις που απονέμονται στο πλαίσιο προσκλήσεων υποβολής προτάσεων με προθεσμία λήξης πριν από την 1η Ιανουαρίου 2010. |

| Με σκοπό τη διευκόλυνση της μετάβασης προς την πλήρη εφαρμογή της γενικής αρχής της παραγράφου 2, η Επιτροπή καθορίζει, για τις επιχορηγήσεις που απονέμονται στο πλαίσιο προσκλήσεων υποβολής προτάσεων με προθεσμία λήξης μετά τις 31 Δεκεμβρίου 2009, κατάλληλο επίπεδο κατ' αποκοπήν ποσοστού το οποίο πρέπει να προσεγγίζει τις σχετικές πραγματικές έμμεσες δαπάνες αλλά να μην είναι χαμηλότερο του 40 %. Θα βασίζεται δε σε αξιολόγηση της συμμετοχής μη κερδοσκοπικών δημόσιων φορέων, ιδρυμάτων δευτεροβάθμιας και τριτοβάθμιας εκπαίδευσης, ερευνητικών οργανισμών και ΜΜΕ που δεν είναι σε θέση να καθορίσουν με βεβαιότητα τις πραγματικές έμμεσες δαπάνες τους για τη συγκεκριμένη δράση. |

| 3γ. Όλα τα κατ' αποκοπήν ποσοστά καθορίζονται στο πόδειγμα συμφωνίας επιχορήγησης. |

Τροπολογία 74

Άρθρο 32

1. Για τις δραστηριότητες έρευνας και τεχνολογικής ανάπτυξης, η χρηματοδοτική συνεισφορά της Κοινότητας δύναται να καλύπτει ποσοστό μέχρι και 50 % των συνολικών επιλέξιμων δαπανών. | 1. Για τις δραστηριότητες έρευνας και τεχνολογικής ανάπτυξης, η χρηματοδοτική συνεισφορά της Κοινότητας μπορεί να καλύπτει ποσοστό μέχρι και 50 % των συνολικών επιλέξιμων δαπανών. |

Εντούτοις, στην περίπτωση δημόσιων φορέων, ιδρυμάτων δευτεροβάθμιας και τριτοβάθμιας εκπαίδευσης, ερευνητικών οργανισμών και ΜΜΕ, η χρηματοδοτική αυτή συνεισφορά δύναται να καλύπτει ποσοστό μέχρι και 75 % των συνολικών επιλέξιμων δαπανών. | Ωστόσο, στην περίπτωση μη κερδοσκοπικών δημόσιων φορέων, ιδρυμάτων δευτεροβάθμιας και τριτοβάθμιας εκπαίδευσης, ερευνητικών οργανισμών και ΜΜΕ, η χρηματοδοτική αυτή συνεισφορά μπορεί να καλύπτει ποσοστό μέχρι και 75 % των συνολικών επιλέξιμων δαπανών. |

2. Για τις δραστηριότητες επίδειξης, η χρηματοδοτική συνεισφορά της Κοινότητας δύναται να καλύπτει ποσοστό μέχρι και 50 % των συνολικών επιλέξιμων δαπανών. | 2. Για τις δραστηριότητες επίδειξης, η χρηματοδοτική συνεισφορά της Κοινότητας μπορεί να καλύπτει ποσοστό μέχρι και 50 % των συνολικών επιλέξιμων δαπανών. |

3. Για τις δραστηριότητες που υπάγονται σε δράσεις έρευνας αιχμής, σε δράσεις συντονισμού και στήριξης, και σε δράσεις υποστήριξης της κατάρτισης και της επαγγελματικής εξέλιξης των ερευνητών, η χρηματοδοτική συνεισφορά της Κοινότητας δύναται να καλύπτει ποσοστό μέχρι και 100 % των συνολικών επιλέξιμων δαπανών. | 3. Για τις δραστηριότητες που υπάγονται σε δράσεις έρευνας αιχμής, σε δράσεις συντονισμού και στήριξης, και σε δράσεις υποστήριξης της κατάρτισης και της επαγγελματικής εξέλιξης των ερευνητών, η χρηματοδοτική συνεισφορά της Κοινότητας μπορεί να καλύπτει ποσοστό μέχρι και 100 % των συνολικών επιλέξιμων δαπανών. |

4. Για τη διαχείριση και τα πιστοποιητικά λογιστικού ελέγχου, και για άλλες δραστηριότητες που δεν καλύπτονται από τις παραγράφους 1, 2 και 3, η χρηματοδοτική συνεισφορά της Κοινότητας δύναται να καλύπτει ποσοστό μέχρι και 100 % των συνολικών επιλέξιμων δαπανών. | 4. Για τις δραστηριότητες διαχείρισης, συμπεριλαμβανομένων των πιστοποιητικών των χρηματοοικονομικών καταστάσεων, και για άλλες δραστηριότητες που δεν καλύπτονται από τις παραγράφους 1, 2 και 3, η χρηματοδοτική συνεισφορά της Κοινότητας μπορεί να καλύπτει ποσοστό μέχρι και 100 % των συνολικών επιλέξιμων δαπανών. |

Οι άλλες δραστηριότητες που προβλέπονται στο πρώτο εδάφιο περιλαμβάνουν, μεταξύ άλλων, δραστηριότητες κατάρτισης μη υπαγόμενες στις δράσεις που καλύπτει ο χρηματοδοτικός μηχανισμός υποστήριξης της κατάρτισης και της επαγγελματικής εξέλιξης των ερευνητών, δραστηριότητες συντονισμού, δικτύωσης και διάδοσης. | Οι άλλες δραστηριότητες που προβλέπονται στο πρώτο εδάφιο περιλαμβάνουν, μεταξύ άλλων, δραστηριότητες κατάρτισης μη υπαγόμενες στις δράσεις που καλύπτει ο χρηματοδοτικός μηχανισμός υποστήριξης της κατάρτισης και της επαγγελματικής εξέλιξης των ερευνητών, δραστηριότητες συντονισμού, δικτύωσης και διάδοσης. |

5. Για τους σκοπούς των παραγράφων 1 έως 4, η χρηματοδοτική συνεισφορά της Κοινότητας υπολογίζεται βάσει των επιλέξιμων δαπανών αφαιρουμένων των εσόδων. | 5. Για τους σκοπούς των παραγράφων 1 έως 4, η χρηματοδοτική συνεισφορά της Κοινότητας υπολογίζεται βάσει των επιλέξιμων δαπανών και των εσόδων. |

6. Οι παράγραφοι 1 έως 5 εφαρμόζονται, κατά περίπτωση, στις έμμεσες δράσεις στις οποίες χρησιμοποιείται κατ' αποκοπήν ποσοστό ή κατ' αποκοπήν ποσό χρηματοδότησης για το σύνολο της έμμεσης δράσης. | 6. Οι παράγραφοι 1 έως 5 εφαρμόζονται, ανάλογα με την περίπτωση, στις έμμεσες δράσεις στις οποίες χρησιμοποιείται κατ' αποκοπήν ποσοστό ή κατ' αποκοπήν ποσό χρηματοδότησης για το σύνολο της έμμεσης δράσης. |

Τροπολογία 75

Άρθρο 33

1. Στην Επιτροπή υποβάλλονται περιοδικές εκθέσεις στις οποίες δηλώνονται οι επιλέξιμες δαπάνες, οι τόκοι που έχουν παραχθεί από την προχρηματοδότηση, και τα έσοδα που προκύπτουν από την εκάστοτε έμμεση δράση, πιστοποιούμενα κατά περίπτωση με πιστοποιητικό λογιστικού ελέγχου, σύμφωνα με τον δημοσιονομικό κανονισμό και τους κανόνες εφαρμογής του. | 1. Στην Επιτροπή υποβάλλονται περιοδικές εκθέσεις στις οποίες δηλώνονται οι επιλέξιμες δαπάνες, οι τόκοι που έχουν παραχθεί από την προχρηματοδότηση, και τα έσοδα που προκύπτουν από την εκάστοτε έμμεση δράση, πιστοποιούμενα, ανάλογα με την περίπτωση, με πιστοποιητικό χρηματοοικονομικών καταστάσεων, σύμφωνα με τον δημοσιονομικό κανονισμό και τους κανόνες εφαρμογής του. |

Η τυχόν συγχρηματοδότηση της έμμεσης δράσης δηλώνεται και, κατά περίπτωση, πιστοποιείται στο τέλος της δράσης. | Η τυχόν συγχρηματοδότηση της έμμεσης δράσης δηλώνεται και, ανάλογα με την περίπτωση, πιστοποιείται στο τέλος της δράσης. |

| 1α. Παρά τις διατάξεις του δημοσιονομικού κανονισμού και τους κανόνες εφαρμογής, πιστοποιητικό χρηματοοικονομικών καταστάσεων είναι υποχρεωτικό μόνον όταν το σωρευτικό ποσό των ενδιάμεσων πληρωμών και των πληρωμών υπολοίπου που καταβάλλονται σε συμμετέχοντα φθάνει ή υπερβαίνει τα 375000 ευρώ για μια έμμεση δράση. |

| Ωστόσο, για έμμεσες δράσεις διάρκειας 2 ετών ή λιγότερο, απαιτείται από το συμμετέχοντα μόνο ένα πιστοποιητικό χρηματοοικονομικής κατάστασης, στο τέλος του έργου. |

| Πιστοποιητικά χρηματοοικονομικών καταστάσεων δεν απαιτούνται για έμμεσες δράσεις των οποίων οι δαπάνες αποδίδονται βάσει κατ' αποκοπήν ποσών ή κατ' αποκοπήν ποσοστών. |

2. Τα πιστοποιητικά λογιστικού ελέγχου που υποβάλλονται, βάσει της παραγράφου 1, από δημόσιους φορείς, ερευνητικούς οργανισμούς και ιδρύματα δευτεροβάθμιας και τριτοβάθμιας εκπαίδευσης δύναται να εκδίδονται από αρμόδιο δημόσιο υπάλληλο. | 2. Τα πιστοποιητικά χρηματοοικονομικών καταστάσεων που υποβάλλονται, δυνάμει της παραγράφου 1, από δημόσιους φορείς, ερευνητικούς οργανισμούς και ιδρύματα δευτεροβάθμιας και τριτοβάθμιας εκπαίδευσης είναι δυνατόν να εκδίδονται από αρμόδιο δημόσιο υπάλληλο. |

Τροπολογία 76

Άρθρο 34

1. Εφόσον δεν προβλέπεται διαφορετικά στο πρόγραμμα εργασίας, η χρηματοδοτική συνεισφορά της Κοινότητας στα δίκτυα αριστείας έχει τη μορφή κατ' αποκοπήν ποσού το οποίο υπολογίζεται σε συνάρτηση με τον αριθμό των ερευνητών που εντάσσονται στο δίκτυο αριστείας και με τη διάρκεια της δράσης. | 1. Το πρόγραμμα εργασίας ορίζει τη μορφή επιχορηγήσεων που χρησιμοποιείται για τα δίκτυα αριστείας. |

2. Η μοναδιαία τιμή για τα κατ' αποκοπήν ποσά που καταβάλλονται βάσει της παραγράφου 1 είναι 23500 ευρώ ανά ερευνητή ετησίως. | 2.α) Όταν η κοινοτική χρηματοδοτική συνεισφορά στα δίκτυα αριστείας έχει τη μορφή κατ' αποκοπήν ποσού, υπολογίζεται σε συνάρτηση με τον αριθμό των ερευνητών που εντάσσονται στο δίκτυο αριστείας και με τη διάρκεια της δράσης. Η μοναδιαία τιμή για τα κατ' αποκοπήν ποσά είναι 23500 ευρώ ανά ερευνητή ετησίως. |

Το ποσό αυτό αναπροσαρμόζεται από την Επιτροπή σύμφωνα με τον δημοσιονομικό κανονισμό και τους κανόνες εφαρμογής του. | Το ποσό αυτό αναπροσαρμόζεται από την Επιτροπή σύμφωνα με τον δημοσιονομικό κανονισμό και τους κανόνες εφαρμογής του. |

3. Το πρόγραμμα εργασίας καθορίζει τον μέγιστο αριθμό συμμετεχόντων και, κατά περίπτωση, τον μέγιστο αριθμό ερευνητών που δύναται να χρησιμοποιηθεί ως βάση για τον υπολογισμό του μέγιστου κατ' αποκοπήν ποσού σύμφωνα με την παράγραφο 1. Εντούτοις, στα δίκτυα αριστείας είναι δυνατόν να συμμετάσχουν, κατά περίπτωση, και άλλοι συμμετέχοντες, επιπλέον των μέγιστων αριθμών που καθορίζουν τη χρηματοδοτική συνεισφορά της Κοινότητας. | β)Το πρόγραμμα εργασίας ορίζει τον μέγιστο αριθμό συμμετεχόντων και, ανάλογα με την περίπτωση, τον μέγιστο αριθμό ερευνητών που μπορεί να χρησιμοποιείται ως βάση για τον υπολογισμό του μέγιστου κατ' αποκοπήν ποσού. Ωστόσο, στα δίκτυα αριστείας είναι δυνατόν να συμμετέχουν, ανάλογα με την περίπτωση, και άλλοι συμμετέχοντες, επιπλέον των μέγιστων αριθμών που καθορίζουν τη χρηματοδοτική συνεισφορά. |

4. Το κατ' αποκοπήν ποσό που προβλέπεται στην παράγραφο 1 καταβάλλεται με περιοδικές πληρωμές. | γ) Η καταβολή πραγματοποιείται με περιοδικές πληρωμές. |

Οι περιοδικές πληρωμές πραγματοποιούνται ανάλογα με την πρόοδο εκτέλεσης του κοινού προγράμματος δραστηριοτήτων η οποία διαπιστώνεται με μέτρηση της ολοκλήρωσης των ερευνητικών πόρων και ικανοτήτων βάσει δεικτών επιδόσεων που έχουν καθοριστεί κατόπιν διαπραγματεύσεων με την κοινοπραξία και προσδιορίζονται στη συμφωνία επιχορήγησης. | Οι περιοδικές αυτές πληρωμές πραγματοποιούνται ανάλογα με την πρόοδο εκτέλεσης του κοινού προγράμματος δραστηριοτήτων η οποία διαπιστώνεται με μέτρηση της ενσωμάτωσης των ερευνητικών πόρων και ικανοτήτων βάσει δεικτών επιδόσεων που καθορίζονται κατόπιν διαπραγματεύσεων με την κοινοπραξία και προσδιορίζονται στη συμφωνία επιχορήγησης. |

Τροπολογία 78

Άρθρο 35, παράγραφος 1

1. Η χρηματοδοτική συνεισφορά της Κοινότητας καταβάλλεται στους συμμετέχοντες μέσω του συντονιστή. | 1. Η χρηματοδοτική συνεισφορά της Κοινότητας καταβάλλεται στους συμμετέχοντες μέσω του συντονιστή χωρίς αδικαιολόγητη καθυστέρηση. |

Τροπολογία 79

Άρθρο 37

Παρακράτηση ποσών προς αποφυγή κινδύνου | Μηχανισμός αποφυγής κινδύνου |

| - 1. Η οικονομική ευθύνη κάθε συμμετέχοντος περιορίζεται στις οφειλές του, με τους όρους των παραγράφων 1 και 2. |

1. Ανάλογα με το επίπεδο του κινδύνου μη ανάκτησης ποσών οφειλόμενων στην Κοινότητα, η Επιτροπή δύναται να παρακρατεί ένα μικρό ποσοστό της χρηματοδοτικής συνεισφοράς της Κοινότητας που καταβάλλεται σε κάθε συμμετέχοντα σε έμμεση δράση, προς κάλυψη ποσών που οφείλονται και δεν εξοφλούνται από ασυνεπείς ως προς τις υποχρεώσεις τους συμμετέχοντες. | 1. Για τη διαχείριση του κινδύνου μη ανάκτησης ποσών οφειλόμενων στην Κοινότητα, η Επιτροπή δημιουργεί και λειτουργεί ταμείο εγγυήσεων των συμμετεχόντων (εφεξής "Ταμείο") σύμφωνα με το παράρτημα. |

| Οι τόκοι που παράγονται από το Ταμείο προστίθενται στο Ταμείο και εξυπηρετούν αποκλειστικά τους σκοπούς που προβλέπονται στο σημείο 3 του παραρτήματος, με την επιφύλαξη του σημείου 4. |

| 1α. Η συνεισφορά προς το Ταμείο από συμμετέχοντα σε έμμεση δράση υπό μορφή επιχορήγησης δεν υπερβαίνει το 5% της χρηματοδοτικής συνεισφοράς της Κοινότητας που οφείλεται στον συμμετέχοντα. Με τη λήξη της δράσης, το ποσό της συνεισφοράς στο Ταμείο επιστρέφεται στον συμμετέχοντα μέσω του συντονιστή, υπό τους όρους της παραγράφου 1β. |

| 1β. Εάν οι τόκοι που παράγονται από το Ταμείο δεν επαρκούν για να καλύψουν τα ποσά που οφείλονται στην Κοινότητα, η Επιτροπή μπορεί να αφαιρέσει από το ποσό που πρέπει να επιστραφεί σε συμμετέχοντα ποσοστό ενός τοις εκατό κατά μέγιστο όριο από τη χρηματοδοτική συνεισφορά της Κοινότητας προς το Ταμείο. |

2. Η παράγραφος 1 δεν εφαρμόζεται: | 2. Η αφαίρεση που αναφέρεται στην παράγραφο 1β δεν εφαρμόζεται σε: στους δημόσιους φορείς, στις νομικές οντότητες των οποίων τη συμμετοχή στην έμμεση δράση εγγυάται κράτος μέλος ή συνδεδεμένη χώρα, και στα ιδρύματα δευτεροβάθμιας και τριτοβάθμιας εκπαίδευσης, |

α)στους δημόσιους φορείς, στις νομικές οντότητες των οποίων τη συμμετοχή στην έμμεση δράση εγγυάται κράτος μέλος ή συνδεδεμένη χώρα, και στα ιδρύματα δευτεροβάθμιας και τριτοβάθμιας εκπαίδευσης· | |

β)στους συμμετέχοντες σε δράσεις υποστήριξης της κατάρτισης και της επαγγελματικής εξέλιξης των ερευνητών. | |

Οι συμμετέχοντες που ανήκουν στις κατηγορίες των σημείων α) και β) ευθύνονται ο καθένας για τις δικές του οφειλές. | |

3. Τα παρακρατούμενα ποσά συνιστούν έσοδα προοριζόμενα για το έβδομο πρόγραμμα-πλαίσιο κατά την έννοια του άρθρου 18 παράγραφος 2 του δημοσιονομικού κανονισμού. | 3. Η Επιτροπή θα επαληθεύει εκ των προτέρων μόνο την χρηματοοικονομική ικανότητα των συντονιστών, καθώς και των συμμετεχόντων πλην των αναφερομένων στην παράγραφο 2 οι οποίοι υποβάλλουν αίτηση για χρηματοδοτική συνδρομή της Κοινότητας σε έμμεση δράση υπερβαίνουσα τα 500000 ευρώ, εκτός από εξαιρετικές περιπτώσεις και, ειδικότερα, όταν ήδη διαθέσιμες πληροφορίες γεννούν βάσιμους λόγους αμφιβολιών για τη χρηματοοικονομική ικανότητα των συμμετεχόντων αυτών. |

| Το Ταμείο θεωρείται επαρκής εγγύηση στο πλαίσιο του δημοσιονομικού κανονισμού. Καμία συμπληρωματική εγγύηση ή ασφάλεια δεν μπορεί να απαιτηθεί από τους συμμετέχοντες ούτε να τους επιβληθεί. |

4. Στο τέλος του προγράμματος-πλαισίου προσδιορίζεται το ύψος των ποσών που απαιτούνται για την κάλυψη εκκρεμών κινδύνων. Τα τυχόν πλεονάζοντα κεφάλαια αποδίδονται στο πρόγραμμα-πλαίσιο και συνιστούν έσοδα του προγράμματος-πλαισίου. | |

Τροπολογία 80

Άρθρο 40

1. Όταν περισσότεροι του ενός συμμετέχοντες έχουν εκτελέσει από κοινού τις εργασίες που παρήγαγαν νέα στοιχεία, και δεν είναι δυνατό να προσδιορισθεί με βεβαιότητα η σχετική συνεισφορά τους στις εργασίες, τα νέα αυτά στοιχεία ανήκουν κατά συγκυριότητα στους συγκεκριμένους συμμετέχοντες. | 1. Όταν περισσότεροι του ενός συμμετέχοντες έχουν εκτελέσει από κοινού τις εργασίες που παρήγαγαν νέα στοιχεία, και δεν είναι δυνατό να προσδιορισθεί με βεβαιότητα η σχετική συνεισφορά τους στις εργασίες, τα νέα αυτά στοιχεία ανήκουν κατά συγκυριότητα στους συγκεκριμένους συμμετέχοντες. |

| Οι συμμετέχοντες αυτοί συνάπτουν συμφωνία όσον αφορά τον επιμερισμό και τους όρους άσκησης της εν λόγω συγκυριότητας σύμφωνα με τους όρους της συμφωνίας επιχορήγησης. |

2. Σε περίπτωση που δεν συναφθεί συμφωνία συγκυριότητας η οποία να καθορίζει τα του επιμερισμού των νέων στοιχείων και τα των όρων άσκησης συγκυριότητας επ' αυτών, καθένας εκ των συγκυρίων δικαιούται να παραχωρεί μη αποκλειστικές άδειες εκμετάλλευσης σε τρίτους, χωρίς δικαίωμα περαιτέρω παραχώρησης αδείας, υπό τις εξής προϋποθέσεις: | 2. Σε περίπτωση που δεν έχει συναφθεί ακόμη συμφωνία συγκυριότητας, καθένας εκ των συγκυρίων δικαιούται να παραχωρεί μη αποκλειστικές άδειες εκμετάλλευσης σε τρίτους, χωρίς δικαίωμα περαιτέρω παραχώρησης αδείας, υπό τις εξής προϋποθέσεις: |

α) ενημερώνει εκ των προτέρων τους άλλους συγκυρίους· | α) ενημερώνει εκ των προτέρων τους άλλους συγκυρίους, |

β)καταβάλλει δίκαιη και εύλογη αποζημίωση στους άλλους συγκυρίους. | β)καταβάλλει δίκαιη και εύλογη αποζημίωση στους άλλους συγκυρίους. |

| 2α. Κατόπιν σχετικής αιτήσεως, η Επιτροπή παρέχει καθοδήγηση σχετικά με τις πιθανές πτυχές που πρέπει να περιληφθούν στη συμφωνία συγκυριότητας. |

Τροπολογία 81

Άρθρο 41

| - 1. Ο έχων την κυριότητα των νέων στοιχείων μπορεί να τα μεταβιβάσει σε οποιαδήποτε νομική οντότητα, υπό τους όρους των παραγράφων 1 έως 4 και του άρθρου 42. |

1. Όταν ένας συμμετέχων μεταβιβάζει την κυριότητα νέων στοιχείων, μεταβιβάζει στον εκδοχέα τις υποχρεώσεις που ο ίδιος υπέχει από τη συμφωνία επιχορήγησης, ιδίως σε ό,τι αφορά την παραχώρηση δικαιωμάτων πρόσβασης, τη διάδοση και αξιοποίηση των νέων στοιχείων. | 1. Όταν ένας συμμετέχων μεταβιβάζει την κυριότητα νέων στοιχείων, μεταβιβάζει στον εκδοχέα τις υποχρεώσεις του για τα νέα αυτά στοιχεία, καθώς και την υποχρέωση μεταβίβασής τους σε τυχόν επόμενους εκδοχείς, σύμφωνα με τη συμφωνία επιχορήγησης. |

2. Με την επιφύλαξη των υποχρεώσεών του όσον αφορά την τήρηση της εμπιστευτικότητας, εάν ο συμμετέχων είναι υπο- χρεωμένος να παραχωρεί δικαιώματα πρόσβασης, προειδοποιεί τους λοιπούς συμμετέχοντες στην ίδια έμμεση δράση και τους παρέχει επαρκείς πληροφορίες σχετικά με το νέο κύριο των νέων στοιχείων ώστε να τους επιτρέπει να ασκούν τα δικαιώματα πρόσβασης που έχουν δυνάμει της συμφωνίας επιχορήγησης. | 2. Με την επιφύλαξη των υποχρεώσεών του όσον αφορά την τήρηση της εμπιστευτικότητας, εάν ο συμμετέχων είναι υπο- χρεωμένος να παραχωρεί δικαιώματα πρόσβασης, προειδοποιεί τους λοιπούς συμμετέχοντες στην ίδια έμμεση δράση και τους παρέχει επαρκείς πληροφορίες σχετικά με το νέο κύριο των νέων στοιχείων ώστε να τους επιτρέπει να ασκούν τα δικαιώματα πρόσβασης που έχουν δυνάμει της συμφωνίας επιχορήγησης. |

Ωστόσο, οι άλλοι συμμετέχοντες μπορούν, μέσω γραπτής συμφωνίας, να παραιτούνται του δικαιώματος ατομικής προειδοποίησής τους στην περίπτωση μεταβιβάσεων κυριότητας από έναν συμμετέχοντα σε ρητώς οριζόμενο τρίτο. | Ωστόσο, οι άλλοι συμμετέχοντες μπορούν, μέσω γραπτής συμφωνίας, να παραιτούνται του δικαιώματος ατομικής προειδοποίησής τους στην περίπτωση μεταβιβάσεων κυριότητας από έναν συμμετέχοντα σε ρητώς οριζόμενο τρίτο. |

3. Αφού λάβουν προειδοποίηση σύμφωνα με το πρώτο εδάφιο της παραγράφου 2, οι άλλοι συμμετέχοντες δύνανται να αντιταχθούν στη σκοπούμενη μεταβίβαση κυριότητας για τον λόγο ότι αυτή θα επηρεάσει δυσμενώς τα δικαιώματα πρόσβασης που διαθέτουν. | 3. Αφού λάβει προειδοποίηση σύμφωνα με το πρώτο εδάφιο της παραγράφου 3, οποιοσδήποτε άλλος συμμετέχων μπορεί να αντιτάσσεται σε οποιαδήποτε μεταβίβαση κυριότητας για τον λόγο ότι αυτή θα επηρεάσει δυσμενώς τα δικαιώματα πρόσβασης που διαθέτει. |

Εάν οι άλλοι συμμετέχοντες τεκμηριώσουν ότι πρόκειται να θιγούν τα δικαιώματά τους, η μεταβίβαση κυριότητας λαμβάνει χώρα μόνο εφόσον και αφότου επιτευχθεί συμφωνία μεταξύ των ενδιαφερόμενων συμμετεχόντων. | Εάν οποιοσδήποτε από τους άλλους συμμετέχοντες αποδεικνύει ότι πρόκειται να θιγούν τα δικαιώματά του, η μεταβίβαση κυριότητας λαμβάνει χώρα μόνο αφού επιτευχθεί συμφωνία μεταξύ των ενδιαφερόμενων συμμετεχόντων. |

4. Κατά περίπτωση, η συμφωνία επιχορήγησης δύναται να επιβάλλει επιπροσθέτως υποχρέωση εκ των προτέρων κοινοποίησης στην Επιτροπή κάθε σκοπούμενης μεταβίβασης της κυριότητας νέων στοιχείων σε τρίτους. | 4. Ανάλογα με την περίπτωση, η συμφωνία επιχορήγησης μπορεί να ορίζει ότι η Επιτροπή πρέπει να ειδοποιείται εκ των προτέρων για οποιαδήποτε σχεδιαζόμενη μεταβίβαση κυριότητας ή οποιαδήποτε σχεδιαζόμενη χορήγηση αποκλειστικής άδειας εκμετάλλευσης σε τρίτον ο οποίος είναι εγκατεστημένος σε τρίτη χώρα μη συνδεδεμένη με το έβδομο πρόγραμμα-πλαίσιο. |

Τροπολογία 82

Άρθρο 42, παράγραφος 1

Η Επιτροπή δύναται να αντιταχθεί στη μεταβίβαση κυριότητας νέων στοιχείων, ή στη χορήγηση άδειας εκμετάλλευσης νέων στοιχείων, σε νομική οντότητα εγκατεστημένη σε τρίτη χώρα μη συνδεδεμένη με το έβδομο πρόγραμμα πλαίσιο, εάν κρίνει αυτό δεν εξυπηρετεί την ανάπτυξη της ανταγωνιστικότητας της ευρωπαϊκής οικονομίας, δεν συνάδει με τα αμυντικά συμφέροντα των κρατών μελών κατά την έννοια του άρθρου 24 της συνθήκης ή αντιβαίνει στις αρχές ηθικής δεοντολογίας. Στις περιπτώσεις αυτές, η μεταβίβαση της κυριότητας ή η παραχώρηση άδειας εκμετάλλευσης λαμβάνει χώρα μόνο εφόσον η Επιτροπή βεβαιωθεί ότι έχουν ληφθεί κατάλληλα μέτρα διασφάλισης. | Η Επιτροπή μπορεί να αντιτάσσεται στη μεταβίβαση κυριότητας νέων στοιχείων, ή στη χορήγηση αποκλειστικής άδειας εκμετάλλευσης νέων στοιχείων, σε τρίτους εγκατεστημένους σε τρίτη χώρα μη συνδεδεμένη με το έβδομο πρόγραμμα-πλαίσιο, εάν κρίνει ότι αυτό δεν εξυπηρετεί την ανάπτυξη της ανταγωνιστικότητας της ευρωπαϊκής οικονομίας δεν συνάδει με τα αμυντικά συμφέροντα των κρατών μελών κατά την έννοια του άρθρου 24 της συνθήκης ή αντιβαίνει στις αρχές ηθικής δεοντολογίας. Στις περιπτώσεις αυτές, η μεταβίβαση της κυριότητας ή η παραχώρηση άδειας εκμετάλλευσης λαμβάνει χώρα μόνο εφόσον η Επιτροπή βεβαιωθεί ότι έχουν ληφθεί κατάλληλα μέτρα διασφάλισης. |

Τροπολογία 83

Άρθρο 43, παράγραφος 1 και παράγραφος 2, εδάφιο 1

1. Οι έχοντες την κυριότητα νέων στοιχείων ικανών να χρησιμοποιηθούν σε βιομηχανικές ή εμπορικές εφαρμογές εξασφαλίζουν την κατάλληλη και αποτελεσματική προστασία των νέων αυτών στοιχείων, σύμφωνα με τη σχετική νομοθεσία, και λαμβάνοντας δεόντως υπόψη τα έννομα συμφέροντα, και δη εμπορικά, των συμμετεχόντων στην εκάστοτε έμμεση δράση. | 1. Ο κύριος νέων στοιχείων επιδεχόμενων βιομηχανικής ή εμπορικής εφαρμογής εξασφαλίζει την κατάλληλη και αποτελεσματική προστασία τους, λαμβάνοντας δεόντως υπόψη τα έννομα συμφέροντά του και τα έννομα συμφέροντα, και δη εμπορικά, των άλλων συμμετεχόντων στη συγκεκριμένη έμμεση δράση. |

Οι συμμετέχοντες που επικαλούνται έννομα συμφέροντα οφείλουν, σε κάθε δεδομένη περίσταση, να αποδείξουν ότι απειλείται δυσανάλογα μεγάλη βλάβη των συμφερόντων αυτών. | Ο συμμετέχων, ο οποίος δεν είναι ο κύριος των νέων στοιχείων και επικαλείται το έννομο συμφέρον του, οφείλει, σε κάθε δεδομένη περίσταση, να αποδεικνύει ότι απειλείται δυσανάλογα μεγάλη βλάβη του συμφέροντος αυτού. |

2. Στις περιπτώσεις που ο συμμετέχων που έχει την κυριότητα νέων στοιχείων δεν κατοχυρώνει την προστασία τους, και δεν μεταβιβάζει την κυριότητά τους σε άλλον συμμετέχοντα σύμφωνα με το άρθρο 42 παράγραφοι 1 και 2, δεν λαμβάνει χώρα καμία δραστηριότητα διάδοσης πριν ενημερωθεί σχετικά η Επιτροπή. | 2. Όταν τα νέα στοιχεία επιδέχονται βιομηχανική ή εμπορική χρήση και ο κύριός τους δεν τα προστατεύει, και δεν μεταβιβάζει την κυριότητά τους σε άλλον συμμετέχοντα, σε συνδεδεμένη οντότητα εγκατεστημένη κράτος μέλος ή συνδεδεμένη χώρα ή άλλον τρίτο εγκατεστημένο σε κράτος μέλος ή συνδεδεμένη χώρα, μαζί με τις σχετικές υποχρεώσεις, σύμφωνα με το άρθρο 42, δεν λαμβάνει χώρα καμία δραστηριότητα διάδοσης πριν ενημερωθεί σχετικά η Επιτροπή.> |

Τροπολογία 84

Άρθρο 44, παράγραφος 1

Σε κάθε δημοσίευση, αίτηση χορήγησης διπλώματος ευρεσιτεχνίας που κατατίθεται από συμμετέχοντα ή εξ ονόματος συμμετέχοντος, ή άλλη διάδοση που αφορά νέα στοιχεία, περιλαμβάνεται μνεία με την οποία διευκρινίζεται ότι τα εκάστοτε νέα στοιχεία έχουν παραχθεί με τη χρηματοδοτική συνδρομή της Κοινότητας. | Σε κάθε δημοσίευση, αίτηση χορήγησης διπλώματος ευρεσιτεχνίας που κατατίθεται από συμμετέχοντα ή εξ ονόματος συμμετέχοντος, ή άλλη διάδοση που αφορά νέα στοιχεία, περιλαμβάνεται δήλωση που μπορεί να περιλαμβάνει οπτικά μέσα και με την οποία διευκρινίζεται ότι τα εκάστοτε νέα στοιχεία έχουν παραχθεί με τη χρηματοδοτική συνδρομή της Κοινότητας. |

Τροπολογία 85

Άρθρο 45

1. Οι συμμετέχοντες αξιοποιούν τα νέα στοιχεία των οποίων έχουν την κυριότητα, ή εξασφαλίζουν την αξιοποίηση αυτών των νέων στοιχείων. | 1. Οι συμμετέχοντες αξιοποιούν τα νέα στοιχεία των οποίων έχουν την κυριότητα, ή εξασφαλίζουν την αξιοποίηση αυτών των νέων στοιχείων. |

2. Κάθε συμμετέχων εξασφαλίζει την ταχύτερη δυνατή διάδοση των νέων στοιχείων των οποίων έχει την κυριότητα. Εάν παραλείψει την υποχρέωση αυτή, η Επιτροπή μπορεί να εξασφαλίζει η ίδια τη διάδοση αυτών των νέων στοιχείων, σύμφωνα με το άρθρο 12 της συνθήκης. | 2. Κάθε συμμετέχων εξασφαλίζει την ταχύτερη δυνατή διάδοση των νέων στοιχείων των οποίων έχει την κυριότητα. Εάν παραλείψει την υποχρέωση αυτή, η Επιτροπή μπορεί να εξασφαλίζει η ίδια τη διάδοση αυτών των νέων στοιχείων, σύμφωνα με το άρθρο 12 της Συνθήκης. Η συμφωνία επιχορήγησης μπορεί να καθορίζει χρονικά όρια εν προκειμένω. |

3. Οι δραστηριότητες διάδοσης είναι συμβατές με τα δικαιώματα διανοητικής ιδιοκτησίας, τις υποχρεώσεις τήρησης εμπιστευτικότητας, τα έννομα συμφέροντα των εχόντων την κυριότητα των νέων στοιχείων και τα αμυντικά συμφέροντα των κρατών μελών κατά την έννοια του άρθρου 24 της συνθήκης. | 3. Οι δραστηριότητες διάδοσης είναι συμβατές με την προστασία των δικαιωμάτων διανοητικής ιδιοκτησίας, τις υποχρεώσεις τήρησης της εμπιστευτικότητας, τα έννομα συμφέροντα των εχόντων την κυριότητα των νέων στοιχείων και τα αμυντικά συμφέροντα των κρατών μελών κατά την έννοια του άρθρου 24 της Συνθήκης. |

4. Κάθε σκοπούμενη δραστηριότητα διάδοσης γνωστοποιείται εκ των προτέρων στους άλλους ενδιαφερόμενους συμμετέχοντες. | 4. Κάθε δραστηριότητα διάδοσης γνωστοποιείται εκ των προτέρων στους άλλους ενδιαφερόμενους συμμετέχοντες. |

Σε συνέχεια σχετικής γνωστοποίησης, οι άλλοι ενδιαφερόμενοι συμμετέχοντες δύνανται να αντιταχθούν στη σκοπούμενη δραστηριότητα διάδοσης εάν κρίνουν ότι τα έννομα συμφέροντά τους που συνδέονται με τα νέα τους στοιχεία ενδέχεται να υποστούν δυσανάλογα μεγάλη βλάβη. Στην περίπτωση αυτή, η δραστηριότητα διάδοσης δύναται να λάβει χώρα μόνο εφόσον ληφθούν κατάλληλα μέτρα διασφάλισης των εννόμων αυτών συμφερόντων. | Μετά τη γνωστοποίηση, οι άλλοι ενδιαφερόμενοι συμμετέχοντες μπορούν να αντιτάσσονται στη δραστηριότητα διάδοσης εάν κρίνουν ότι τα έννομα συμφέροντά τους που συνδέονται με τα νέα ή τα προϋπάρχοντα στοιχεία τους ενδέχεται να υποστούν δυσανάλογα μεγάλη βλάβη. Στις περιπτώσεις αυτές, η δραστηριότητα διάδοσης μπορεί να πραγματοποιείται μόνον εφόσον ληφθούν κατάλληλα μέτρα για τη διασφάλιση των εννόμων αυτών συμφερόντων. |

Τροπολογία 86

Άρθρο 47, παράγραφος 5

5. Οι συμμετέχοντες στην ίδια δράση ενημερώνουν αλλήλους, το συντομότερο δυνατό, σχετικά με οιουσδήποτε περιορισμούς στην παραχώρηση δικαιωμάτων πρόσβασης στα προϋπάρχοντα στοιχεία ή σχετικά με οιονδήποτε άλλο περιορισμό ο οποίος ενδέχεται να επηρεάσει ουσιαστικά την παραχώρηση δικαιωμάτων πρόσβασης. | 5. Με την επιφύλαξη των άρθρων 48 και 49 και της συμφωνίας επιχορήγησης, οι συμμετέχοντες στην ίδια δράση αλληλοενημερώνονται, το συντομότερο δυνατό, σχετικά με οιουσδήποτε περιορισμούς στην παραχώρηση δικαιωμάτων πρόσβασης στα προϋπάρχοντα στοιχεία ή σχετικά με οιονδήποτε άλλο περιορισμό ο οποίος ενδέχεται να επηρεάζει ουσιαστικά την παραχώρηση δικαιωμάτων πρόσβασης. |

Τροπολογία 87

Άρθρο 49

1. Οι συμμετέχοντες στην ίδια έμμεση δράση απολαύουν δικαιωμάτων πρόσβασης στα νέα στοιχεία, εάν αυτά τους είναι απαραίτητα για την αξιοποίηση των δικών τους νέων στοιχείων. | 1. Οι συμμετέχοντες στην ίδια έμμεση δράση απολαύουν δικαιωμάτων πρόσβασης στα νέα στοιχεία, εάν αυτά τους είναι αναγκαία για την αξιοποίηση των δικών τους νέων στοιχείων. |

Τέτοια δικαιώματα πρόσβασης παραχωρούνται είτε υπό δίκαιους και εύλογους όρους, είτε ατελώς. | Με την επιφύλαξη συμφωνίας, αυτά τα δικαιώματα πρόσβασης παραχωρούνται είτε υπό δίκαιους και εύλογους όρους, είτε ατελώς. |

2. Οι συμμετέχοντες στην ίδια έμμεση δράση απολαύουν δικαιωμάτων πρόσβασης στα προϋπάρχοντα στοιχεία, εάν αυτά τους είναι απαραίτητα για την αξιοποίηση των δικών τους νέων στοιχείων, και υπό την προϋπόθεση ότι ο ενδιαφερόμενος συμμετέχων δύναται να τα παραχωρήσει. | 2. Οι συμμετέχοντες στην ίδια έμμεση δράση απολαύουν δικαιωμάτων πρόσβασης στα προϋπάρχοντα στοιχεία, εάν αυτά τους είναι αναγκαία για την αξιοποίηση των δικών τους νέων στοιχείων, και εφόσον ο ενδιαφερόμενος συμμετέχων δικαιούται να τα παραχωρήσει. |

Τέτοια δικαιώματα πρόσβασης παραχωρούνται είτε υπό δίκαιους και εύλογους όρους, είτε ατελώς. | Με την επιφύλαξη συμφωνίας, αυτά τα δικαιώματα πρόσβασης παραχωρούνται είτε υπό δίκαιους και εύλογους όρους, είτε ατελώς. |

| 2α. Συνδεδεμένη οντότητα εγκατεστημένη σε κράτος μέλος ή σε συνδεδεμένη χώρα διαθέτει επίσης τα δικαιώματα πρόσβασης που αναφέρονται στις παραγράφους 1 και 2, σε νέα ή σε προϋπάρχοντα στοιχεία υπό τους ίδιους όρους με τον συμμετέχοντα με τον οποίο είναι συνδεδεμένη, εκτός εάν προβλέπεται άλλως στη συμφωνία επιχορήγησης ή στη συμφωνία κοινοπραξίας. |

3. Αίτημα για χορήγηση δικαιωμάτων πρόσβασης βάσει της παραγράφου 1 ή 2 δύναται να υποβληθεί έως και ένα έτος μετά την επέλευση οιουδήποτε εκ των κάτωθι γεγονότων: | 3. Αίτημα για χορήγηση δικαιωμάτων πρόσβασης δυνάμει των παραγράφων 1, 2 και 2α είναι δυνατόν να υποβάλλεται έως και ένα έτος μετά την επέλευση οιουδήποτε εκ των κάτωθι γεγονότων: |

α) λήξη της έμμεσης δράσης· | α) λήξη της έμμεσης δράσης, |

β)λήξη της συμμετοχής του έχοντος την κυριότητα των εκάστοτε προϋπαρχόντων ή νέων στοιχείων. | β)λήξη της συμμετοχής του κυρίου των συγκεκριμένων προϋπαρχόντων ή νέων στοιχείων. |

Οι εκάστοτε συμμετέχοντες δύνανται ωστόσο να καθορίσουν από κοινού άλλο χρονικό περιθώριο. | Ωστόσο, οι ενδιαφερόμενοι συμμετέχοντες μπορούν να συμφωνούν άλλο χρονικό περιθώριο. |

Τροπολογία 88

Άρθρο 51, παράγραφος 1 α (νέα)

| Η κοινή επιχείρηση που εμφαίνεται στην παράγραφο 1, σημείο γ) συγκροτείται με σκοπό τη διαχείριση και διοίκηση της ευρωπαϊκής συνεισφοράς στη διεθνή συμφωνία ITER που θα επικυρώσει τη δημιουργία του Οργανισμού ITER, καθώς και συμπληρωματικών δραστηριοτήτων σχετιζομένων με την κατασκευή του ITER, δράση προβλεπόμενη από το ειδικό πρόγραμμα εφαρμογής του 7ου προγράμματος-πλαισίου (2007-2011) της Ευρωπαϊκής Κοινότητας Ατομικής Ενέργειας για δραστηριότητες έρευνας και κατάρτισης σε πυρηνικά θέματα. Όλες οι άλλες δραστηριότητες στο θεματικό πεδίο "Έρευνα στο πεδίο της ενέργειας από σύντηξη" που προβλέπονται στο πλαίσιο αυτού του ειδικού προγράμματος, θα έχουν εκτέλεση και διαχείριση χωριστή από της κοινής επιχείρησης του σημείου γ), διότι αυτός ο διαχωρισμός επιτρέπει να διατηρηθεί η ενοποιημένη θεώρηση και η ένθερμη συμμετοχή των Ενώσεων για τη Σύντηξη. |

Τροπολογία 89

Παράρτημα (νέο)

| ΠΑΡΑΡΤΗΜΑ Ταμείο Εγγυήσεων Συμμετεχόντων 1. Το Ταμείο θα τελεί υπό τη διαχείριση της Κοινότητας εκπροσωπούμενης από την Επιτροπή, η οποία θα ενεργεί ως εκτελεστικό όργανο εξ ονόματος των συμμετεχόντων, υπό τους όρους που θα καθορίζονται στο υπόδειγμα συμφωνίας επιχορήγησης. Η Επιτροπή θα αναθέσει την οικονομική διαχείριση του Ταμείου είτε στην Ευρωπαϊκή Τράπεζα Επενδύσεων είτε, σύμφωνα με το άρθρο 13 σημείο β), σε κατάλληλο χρηματοπιστωτικό ίδρυμα (εφεξής "τράπεζα παρακαταθηκών"). Η τράπεζα παρακαταθηκών θα διαχειρίζεται το Ταμείο σύμφωνα με εντολή της Επιτροπής. 2. Η Επιτροπή μπορεί να αντισταθμίζει, από την αρχική προχρηματοδότηση που θα καταβάλλει στην κοινοπραξία, τη συνεισφορά των συμμετεχόντων στο Ταμείο, και να την καταβάλλει εξ ονόματός τους στο Ταμείο. 3. Όταν ένας συμμετέχων οφείλει ποσά στην Κοινότητα, η Επιτροπή μπορεί, με την επιφύλαξη των κυρώσεων που μπορούν να επιβληθούν σε ασυνεπή συμμετέχοντα σύμφωνα με τον δημοσιονομικό κανονισμό, είτε: α)να δώσει εντολή στην τράπεζα παρακαταθηκών να διαβιβάσει απευθείας το ποσό που οφείλει το Ταμείο στον συντονιστή της έμμεσης δράσης εφόσον είναι ακόμα εν εξελίξει και οι υπόλοιποι συμμετέχοντες συμφωνούν να υλοποιήσουν πανομοιότυπα τους στόχους της, σύμφωνα με το άρθρο 17 παράγραφος 4. Τα ποσά που μεταβιβάζονται από το Ταμείο θεωρούνται χρηματοδοτική συνεισφορά της Κοινότητας, ήβ)να ανακτήσει ουσιαστικά το εν λόγω ποσό από το Ταμείο εάν η έμμεση δράση έχει σταματήσει ή έχει ήδη ολοκληρωθεί. |

| Η Επιτροπή εκδίδει υπέρ του Ταμείου ένταλμα είσπραξης εις βάρος του συμμετέχοντος. Η Επιτροπή μπορεί να εκδώσει προς τούτο απόφαση είσπραξης σύμφωνα με τον δημοσιονομικό κανονισμό. 4. Τα ποσά που ανακτώνται από το Ταμείο κατά τη διάρκεια του έβδομου προγράμματος-πλαισίου συνιστούν έσοδα προοριζόμενα προς το ίδιο κατά την έννοια του άρθρου 18 παράγραφος 2 του δημοσιονομικού κανονισμού. Μόλις ολοκληρωθεί η εκτέλεση όλων των επιχορηγήσεων στο πλαίσιο του έβδομου προγράμματος-πλαισίου, όλα τα εκκρεμή ποσά του Ταμείου θα ανακτηθούν από την Επιτροπή και θα εγγραφούν στον προϋπολογισμό της Κοινότητας, υπό τους όρους των αποφάσεων σχετικά με το όγδοο πρόγραμμα-πλαίσιο. |

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 317, 3.12.2001, σ. 1. Απόφαση όπως τροποποιήθηκε τελευταία με την απόφαση 2006/548/ΕΚ, Ευρατόμ,ΕΕ L 215 της 5.8.2006, σ. 38.

[3] ΕΕ L 312 της 23.12.1995, σ. 1.

--------------------------------------------------